qundao/data-zh-poetry huggingface dataset:
献姚石甫先生即以赠别·其三
作者：龙启瑞
朝代：清

老矣犹兹健，风尘想据鞍。艰危缘世变，摧折见才难。卧虎沧江静，冥鸿天际宽。愿公珍晚节，归路雪霜寒。
献姚石甫先生即以赠别·其二
作者：龙启瑞
朝代：清

未了看山愿，城西住少时。梦犹京阙恋，归为友朋迟。黄叶声中酒，苍葭阁上诗。东瀛一回首，挥涕万人知。
送孙渠田学使同年入朝请假归觐浙中
作者：龙启瑞
朝代：清

江海万蕊舒寒芒，苍梧直下烟水长。冬月阳生雁北向，君独何者翻南行。三年提学困周走，欲尽岭峤穷炎荒。是时剽掠遍州邑，探丸赤白纷披猖。儒官清寒盗所弃，只有图籍辉琳琅。道傍斜睨去不顾，固知此辈犹寻常，昨者省门鸣巨炮，众鬼白日争跳梁。城头置军万戟立，密致足断飞鸟翔。得胜之盔衣短后，贱子已易戎臣装。儒冠峨峨众惊诧，独以局外趋徬徨。虎臣竟欲师樊哙，虱官得不讥商鞅。贼退城完幸不死，天意敢以人力当。蜀将楚儿好身手，辇致金帛牵牛羊。试思首祸者谁子，忌医讳疾何由臧。书生谋事真畏葸，遂使猛士神扬扬。不然范韩可再得，坐镇已足维苞桑。早知事急念颇牧，未若安坐谈龚黄。君之持论与我合，往往坐对增惋伤。嘉谟入告傥有意，好听翙凤鸣朝阳。我今征鞭尚迟滞，北望觚棱思玉堂。感君纡道得觐省，王事有程须速将。欃枪待扫未安宅，要使民隐通天阊。
挽张百熙联
作者：龙学泰
朝代：清
体裁：联

久闻其名，未见其面，而今已矣；经世之学，传世之文，愧公斯言。
挽张百熙联
作者：龙建章
朝代：清
体裁：联

公胡为而生、胡为而死，难索解人，平居志在千秋，有血性，有心肝，求于今时曾见几；我言之则听、谏之则从，可云知己，此后身谁与属，将安放，将安仰，每思旧德益潸然。
挽张百熙联
作者：龙建章
朝代：清
体裁：联

聚几辈英雄血泪，铸出丈六金身，漫与傀儡齐观，直当一篇劝学哀文，鸣诸等众；萃千年衡岳秀灵，诞此长沙元老，莫谓贾生无禄，能使后世招魂怆赋，惟有斯人。
偶书
作者：龙文彬
朝代：清

古有李道士，相传八百岁。功业杳无闻，徒将甲子记。深山有木石，历久或不敝。毕竟块然存，淡漠亦无味。好学推颜子，治安策贾谊。其道不能死，生气满天地。
舟泊茶陵
作者：龙文彬
朝代：清

一水孤城抱，微风漾夕波。梦摇双桨碎，愁比乱山多。笳鼓鸦声急，云天雁影过。欲倾贾生泪，拔剑不能歌。
鄱阳湖棹歌
作者：龙文彬
朝代：清

白幡黄屋战当年，彻夜鱼龙不敢眠。万顷波澜犹壮阔，萧萧枫荻琐寒烟。大舟泛入碧琉璃，小艇摇摇夕照西。一曲渔歌秋色晚，赊将明月唱铜鞮。康山庙祀开平王，五老峰高太白堂。才子英雄浑不记，高低酒价问都昌。
鄱阳湖棹歌·其一
作者：龙文彬
朝代：清

白幡黄屋战当年，彻夜鱼龙不敢眠。万顷波澜犹壮阔，萧萧枫荻琐寒烟。
鄱阳湖棹歌·其三
作者：龙文彬
朝代：清

康山庙祀开平王，五老峰高太白堂。才子英雄浑不记，高低酒价问都昌。
鄱阳湖棹歌·其二
作者：龙文彬
朝代：清

大舟泛入碧琉璃，小艇摇摇夕照西。一曲渔歌秋色晚，赊将明月唱铜鞮。
暮春
作者：龙氏
朝代：清

却凭何物饯春归，泪洒风前送夕晖。莺舌唤将芳草暮，蜂须撩引落花飞。池塘梦浅随风绕，庭院愁加带雨霏。已觉困人肠欲断，不堪还封柳依依。
山中
作者：龙汝言
朝代：清
体裁：古风

山中春欲暮，伯劳东西飞。野卉纷掩苒，榛莽香馡馡。含桃坠枝落，新笋出沙肥。斑斑雉雏小，纂纂麦花稀。仰首望空际，云树翳清晖。微雨洒林皋，东风吹我衣。览彼众物趣，从时念莫违。
即事
作者：龙燮
朝代：清

载笔相如已倦游，《甘泉》书上不曾收。挂冠敢道辞神武，抗疏非同乞越州。一叶宦沈沧海里，双扉家在碧江头。遥知白发低垂甚，北望真牵万里愁。
咏史
作者：龙燮
朝代：清

自古牛刀耻割鸡，匣中三尺气如霓。冯生只为鱼弹铗，更比鸡鸣狗盗低。谢傅儿曹亦斗鸡，投鞭真可断虹霓。休夸决胜东山墅，只为苻坚下子低。
咏史·其一
作者：龙燮
朝代：清

自古牛刀耻割鸡，匣中三尺气如霓。冯生只为鱼弹铗，更比鸡鸣狗盗低。
咏史·其二
作者：龙燮
朝代：清

谢傅儿曹亦斗鸡，投鞭真可断虹霓。休夸决胜东山墅，只为苻坚下子低。
寓意
作者：龙燮
朝代：清

长门夜坐倚薰笼，不惜挥金买赋工。老去婕妤谁记忆，祇携纨扇立秋风。
岁暮杂感荆州
作者：龙燮
朝代：清

寒夕聊危坐，幽怀自默存。梦随乌鹊影，书到鹡鸰原。医卜同官守，樵渔失旧村。凄凉十年事，闲对尺凫论。迢递乡关路，微茫宦海沙。乞身原李密，杜口已田巴。晚景催黄耇，春觞泛紫霞。三公犹不易，岂恋此虫虾。尚能容懒拙，畴复较崇卑。翮健抟风易，花寒映日迟。何心忧塞马，无计指床龟。好学柴桑令，长吟归去词。不必论奇节，虚名亦弁髦。风流三语掾，贵势五陵豪。抗疏还谁在，求衣祗独劳。子云终寂寂，未拟广《离骚》。
岁暮杂感荆州·其一
作者：龙燮
朝代：清

寒夕聊危坐，幽怀自默存。梦随乌鹊影，书到鹡鸰原。医卜同官守，樵渔失旧村。凄凉十年事，闲对尺凫论。
岁暮杂感荆州·其三
作者：龙燮
朝代：清

尚能容懒拙，畴复较崇卑。翮健抟风易，花寒映日迟。何心忧塞马，无计指床龟。好学柴桑令，长吟归去词。
岁暮杂感荆州·其二
作者：龙燮
朝代：清

迢递乡关路，微茫宦海沙。乞身原李密，杜口已田巴。晚景催黄耇，春觞泛紫霞。三公犹不易，岂恋此虫虾。
岁暮杂感荆州·其四
作者：龙燮
朝代：清

不必论奇节，虚名亦弁髦。风流三语掾，贵势五陵豪。抗疏还谁在，求衣祗独劳。子云终寂寂，未拟广《离骚》。
车驾北征百官送于土桥
作者：龙燮
朝代：清

何代无征伐，威容异往年。霓旌将雾扫，羽骑若云连。日绕飞龙御，山开饮马泉。狼居胥勒石，扈从有群贤。万里虽荒服，宵衣虑自深。不为空幕计，将启属蕃心。壮士思先入，崇朝有捷音。自除三孽后，拊恤到如今。
车驾北征百官送于土桥·其一
作者：龙燮
朝代：清

何代无征伐，威容异往年。霓旌将雾扫，羽骑若云连。日绕飞龙御，山开饮马泉。狼居胥勒石，扈从有群贤。
车驾北征百官送于土桥·其二
作者：龙燮
朝代：清

万里虽荒服，宵衣虑自深。不为空幕计，将启属蕃心。壮士思先入，崇朝有捷音。自除三孽后，拊恤到如今。
送汪讱思郎中还苕溪
作者：龙燮
朝代：清

同舍诸郎斗翾好，惟君粹然仍古道。几回执手立班行，怜余旧视明光草。三年左官颜色尽，只有诗肠未枯槁。追和苏公千载下，得句还愁公压倒。君携一帙坐夜窗，细读微吟颇烦恼。一坏未掩松柏阴，骊珠中堕愈伤心。以兹浩然拂衣去，岂顾旦晚腰垂金。眼看云鹤高飞起，归鸿我亦差堪拟。小舟如叶过菰城，同看西湖花十里。
集赵给谏恒夫寄园同玉峰先生作聚星堂雪诗
作者：龙燮
朝代：清

暖风吹绿宫槐叶，开遍东阑几株雪。一杯招我游寄园，曲径回廊颇幽绝。我别黄门垂十载，不知髯霜腰半折。今夕何夕饮最欢，《白纻歌》阑红烛灭。郎君紫绶映斑衣，渤海金鳌已曾掣。喜看君家世珥貂，烂醉奚辞生眼缬。宾客俱从壁上观，据榻高谈若霏屑。澄江少宰旧知我，岁寒肯作风花瞥。问余一向坐诗穷，宜瘦而肥又何说。揽衣大笑上马归，尚有支贫骨如铁。
高子为予绘山堂图觉湖山烟树宛然目中赋答
作者：龙燮
朝代：清

卑微今不偶，奥异旧曾探。苦战嗟莽北，遗经抱指南。沈香虽召白，柳汁不成蓝。自幸窥中秘，翻移列簿参。何年垂紫绶，畏路过黄龛。讵慕疲扬戟，还愁放屈潭。腰支从曲折，唾骂只包含。杯底狂歌减，镫前瘦影毵。园林宜腐朽，廊庙富楩楠。止有琴书载，宁须左右骖。德公仍唤妇，元亮亦携男。粗解炊鸡黍，应教种橘柑。优哉聊卒岁，逝矣会投簪。白帢辽东客，青牛柱下聃。家山犹梦想，尺幅竟濡涵。妙手挥霜兔，华笺夺雪蚕。江流森石壁，峰顶踞茅庵。钓舫才如叶，窊樽略似甔。别开丘壑面，一洗涧林惭。负郭荒田在，升堂曲径谙。当楣县凤字，开牖接鸡谈。风月寻常有，禽鱼老癖耽。壶天留岁月，黛色想烟岚。细著丹青写，如逢异宝贪。蛟腾空鰋鲤，鹘起扫鹑鹌。失路回狂阮，临池挽？堪。百金奚足寿，杯酒莫辞酣。他日扁舟过，鲈肥荻笋甘。
高子为予绘山堂图觉湖山烟树宛然目中赋答
作者：龙燮
朝代：清
体裁：五言排律

卑微今不偶，奥异旧曾探。苦战嗟莽北，遗经抱指南。沈香虽召白，柳汁不成蓝。自幸窥中秘，翻移列簿参。何年垂紫绶，畏路过黄龛。讵慕疲扬戟，还愁放屈潭。腰支从曲折，唾骂只包含。杯底狂歌减，镫前瘦影毵。园林宜腐朽，廊庙富楩楠。止有琴书载，宁须左右骖。德公仍唤妇，元亮亦携男。粗解炊鸡黍，应教种橘柑。优哉聊卒岁，逝矣会投簪。白帢辽东客，青牛柱下聃。家山犹梦想，尺幅竟濡涵。妙手挥霜兔，华笺夺雪蚕。江流森石壁，峰顶踞茅庵。钓舫才如叶，窊樽略似甔。别开丘壑面，一洗涧林惭。负郭荒田在，升堂曲径谙。当楣县凤字，开牖接鸡谈。风月寻常有，禽鱼老癖耽。壶天留岁月，黛色想烟岚。细著丹青写，如逢异宝贪。蛟腾空鰋鲤，鹘起扫鹑鹌。失路回狂阮，临池挽𦕈堪。百金奚足寿，杯酒莫辞酣。他日扁舟过，鲈肥荻笋甘。
挽左宗棠联
作者：龙瑞霖
朝代：清
体裁：联

公之才并武乡侯，试看整顿河山，夷夏烟尘一麾手；我亦怀同傅介子，恨未追随杖履，韬钤龙虎侍谈兵。
挽曾国荃联
作者：龙瑞麟
朝代：清
体裁：联

战吉州难，战景德难，战安庆难，尤难在穴扫金陵，雨花台剪六十万剧贼；得高位易，得厚禄易，得盛名易，不易惟节持晋省，饥馑时活亿千数子民。
挽郭嵩焘联
作者：龙瑞麟
朝代：清
体裁：联

胸中有万卷书，眼底有奇山水，发为文章，与韩柳欧苏并驾；旬宣则安抚使，专对则大行人，告归田里，以功名寿考而终。
挽曾国荃联
作者：龙继栋
朝代：清
体裁：联

叔子定平吴之计，茂宏奠江左之功，真是二傅齐名，懋典称其勋，岂独难兄有文正；伯喈出塞而捐金，明复养亲而授禄，自分一生永弃，厚恩嗟莫报，能无扶醉避西州。
挽郭嵩焘联
作者：龙自艮
朝代：清
体裁：联

汾阳威德古无俦，观往岁款议复成，群虏知令公尚在；湘水英贤谁冠代，羡中兴时艰甫济，昊天俾此老独闲。
挽彭玉麟联
作者：龙藻琦
朝代：清
体裁：联

是衡岳间气所钟，秉性刚方，寰海安危公独任；习昆明水战而出，受恩深重，江湖浩渺泪添流。
挽曾国荃联
作者：龙锡庆
朝代：清
体裁：联

为国家二百年再造河山，辉煌史册，问谁是棣萼公侯，竹林卿尹，群季均锡嘉名，遗爱遍吴皋，独有千秋，狮子虎丘神并峙；痛桑梓三十载中兴勋旧，寥落晨星，况复闻乾州化鹤，衡岳骑箕，燕台倏惊噩耗，招魂歌楚些，又弱一个，湘江梦泽泪同倾。
盘古墓
作者：龙震
朝代：清

谁见盘古生，谁见盘古死。如何盘古墓，却在盘古里。吾闻盘古氏，万世祖之始。后之万万世，皆其孙与子。贵贱久已分，死生各不已。念祖实无人，绕墓空河水。
过青县柳林
作者：龙震
朝代：清

南舫过青县，依依系柳林。树虽到处有，凉是此间深。秋气散平野，蝉声满绿阴。一枝攀在手，如折故人心。
饮青邑柳林
作者：龙震
朝代：清

海门开船几百里，好奇亦无奇可寻。荒涯乱草败人意，但见有树即关心。一株两株少浓阴，青邑之柳始成林。正好磅礴开我襟，泊船遂入林之深。呼来舟子十余人，列席泥饮杯同斟。舟子醉歌我醉吟，两相暗笑非知音。百壶已空不得足，群群归鸟声相渎。夕阳入水月上天，凉风夜送蒲帆绿。
黄山道中
作者：龙震
朝代：清

乱石叠危路，层岚列翠屏。云林照水白，麦陇夹山青。鸡犬无声息，人烟在杳冥。溪花好颜色，随处自飘零。
送齐北瀛太史奉使册封琉球
作者：龚丰谷
朝代：清

绵邈球阳路，奇观海外游。岛明迎日出，浪远拍天浮。人是来壶峤，楂同泛斗牛。纶音宣鬯处，感戴遍荒陬。
门联
作者：龚丰谷
朝代：清
体裁：联

家传渤海箕裘远；春到方壶雨露新。
舟行
作者：龚书宸
朝代：清

如驶舟行疾，声喧万马归。奔云随岸转，远树负天飞。风足帆能饱，江宽浪亦威。好山难注目，樯燕漫相依。
南普陀长至夜望月呈石遗师
作者：龚乾义
朝代：清
体裁：七言律诗

穷日盲风可小休，穹楼寥夕暂舒眸。清光无改顽山丑，暗汐如将枉渚浮。试遣微吟回夙尚，漫凭节物逭乡愁。人间鹏鴳真何限，乞示心源学至游。
壬申元日
作者：龚乾义
朝代：清
体裁：七言律诗

历落村前爆竹声，岁朝喜气见承平。一醒猛省觉皆幻，失悔重寻梦不成。世乱至忧才始事，吾降何计返初生？石湖元命将诗贶，独乏佳怀负此名。
夏夜奉怀寄呈
作者：龚乾义
朝代：清
体裁：七言律诗

苦热江屯卧北窗，睡魔凭遣茗柯降。乘风漫想千秋戏，吐虹愁看二等釭。勤颂和歌温旧梦，可令薪木寓危邦。啼声莫愁毛头鸟，尽有刑天对帝江。
夜归双骖园
作者：龚乾义
朝代：清
体裁：七言律诗

草荒径仄夜三更，携影笼东道废城。境寂多闻如有遇，心悬远火却关情。了知鬼亦不到处，稍喜园犹向日名。踽踽未须增感慨，生人昊壤本孤征。
感怀奉寄石遗师碧栖丈福州
作者：龚乾义
朝代：清
体裁：七言律诗

高层徙倚日俄西，似剑群硭望益迷。又向南天见新月，依然孤处介荒蹊。逢辰集感催宣发，贳醉凭谁续曩题。雪后看山正同快，梦回无奈晓鸦啼。
题石遗室小池
作者：龚乾义
朝代：清
体裁：古风

鸣禽习林乐，游鱼爱水深。宴坐观化者，眇眇动此性。方庭不可树，一勺聊寓兴。欲从古井澜，视彼潜鳞定。畚锸戒经营，廉隅好端正。卦数占纵横，古度准分寸。行取玉方水，止兼仁山静。永谢跛鳖人，亮无青蛙圣。见小论增减，源长足浥润。一滴海可味，尺浑德愈莹。是知物无小，意得境斯胜。主人障川手，袖中藏溟滓。如何老归来，坳堂理清汾。出绪自作赋，粲发交辉映。伟词余千言，修绠贯九仞。山桂缅刘安，园菜吟庾信。未读先已快，悬知走不胫。邻鱼何足求，馈生闻尚靳。有琴可无弦，有台何必镜。但得之濠上，尽看星涵冰。
题垂钓图
作者：龚佳育
朝代：清

无心随处便为家，渺渺伊人水一涯。翻笑秦民太多事，沿溪何必种桃花。
挽张之洞联
作者：龚兆荣
朝代：清
体裁：联

忆当年国事多艰，赖公与刘忠诚坐镇东南，保全大局；即今日学风蔚起，问谁继张文达总持教化，乐育英才。
寻碧山吟社遗址怀兴复诸先生
作者：龚南标
朝代：清

兴废非偶然，当年事犹昨。只今久沦灭，屈指频惊愕。废池春草封，古蔓残碑络。青山独无恙，空翠向人落。我欲共素心，卜此山居乐。回念山中人，高风久不作。俯仰竟茫茫，斜阳没村郭。
石浪庵山楼社集分体分韵得七律青字
作者：龚南标
朝代：清

值杖层波挂酒瓶，春风良会屐初停。楼高百尺虚窗白，浪涌千重列岫青。闲就客吟泉上石，话同僧过竹边亭。醉于马上乘船过，松外春涛万古醒。
岁暮怀杨二子山
作者：龚受谷
朝代：清

远水难浮济上舠，燕云遥隔暮山高。凄凉少日同秦赘，牢落吟怀入楚骚。薄禄未成陔养志，孱躯敢怨简书劳。茂陵病客君知否，霜雪低催鬓二毛。
冒巢民年伯六十双寿
作者：龚嘉稽
朝代：清
体裁：七言律诗

六十年来水绘园，笔酣五岳小乾坤。鹿车偕隐推先达，虎观传经有后昆。一日党人留信史，千秋才子骂权门。锦堂留作斑斓舞，忠孝清名海内尊。
和毕秋帆制军《登黄鹤楼》原韵
作者：龚大万
朝代：清
体裁：七言律诗

仙客何年去碧苍？楼高莽荡接曦光。荆襄直控三巴国，江汉争趋百谷王。万户晓烟孤岫白，一川晴树野云黄。登临不尽千秋感，鹦鹉洲前草自荒。
衡山舟中晓望
作者：龚大万
朝代：清

长夜不成寐，船窗小月明。岸花醒酒气，人语落江声。作客经年惯，闲愁镇日生。又逢佳节近，惆怅故园情。
飞云洞联
作者：龚学海
朝代：清
体裁：联

洞辟几时，问孤松而不语；云飞何处，输老鹤以长闲。
挽潘奕隽联
作者：龚守正
朝代：清
体裁：联

九十年鲁殿巍然，记曾同世父春闱，先公秋赋；甲乙榜鼎科籍甚，己重沐桂林燕赍，杏苑恩荣。
挽陈銮联
作者：龚守正
朝代：清
体裁：联

廿载报君恩，真不负日下探花，江南秉节；卅年敦友谊，最难忘吴中分袂，汉上题襟。
挽陶澍联
作者：龚守正
朝代：清
体裁：联

节署久宣劳，公尔忘私，尽瘁遽闻歌薤露；草庐留赐翰，赏延于世，印心好为嗣芸香。
赠吴璥联
作者：龚守正
朝代：清
体裁：联

节制两河，德水廿年瞻福曜；耆英七帙，恩纶初吉贲中枢。
赠程赞清联
作者：龚守正
朝代：清
体裁：联

二分月下真耆宿；六十年前旧茂才。
挽张百熙联
作者：龚尚毅
朝代：清
体裁：联

誓继中兴诸老持世运之衰，实学阐新猷，力援后起人才，渐翼狂澜沧海挽；曾许不才因病参性命之旨，冬宵问寒疾，愧乏延年方弃，长留耆宿士林依。
挽郭嵩焘联
作者：龚尚毅
朝代：清
体裁：联

江胡罗诸公与之研究，曾左李诸公与之引伸，抱满腔为国得人实心，鼓策贤才，推暨百年此老力；千万言苦口不计毁誉，七万里孤忠不计利害，是平日读书养气特识，辟通声教，隐窥三代大臣心。
雁门烟雨
作者：龚帝臣
朝代：清

雁岭层层拥翠微，一空烟雨漫山飞。前村踏到园林外，湿透花香近竹扉。
挽张百熙联
作者：龚心湛
朝代：清
体裁：联

新政策内治外交，不过兴学理财，公尽之矣；传噩耗山颓星陨，每忆感恩知己，吾谁与归。
二赋堂
作者：龚斗南
朝代：清
体裁：联

问此间酾酒然乎，便虎豹虬龙，都是文章幻境；有当日泛舟游者，这江山风月，竟成宇宙奇观。
东道
作者：龚易图
朝代：清

扰扰营营又一回，折冲海上备尊罍。已闻魏绛和戎乐，谁是张骞出使才。博陆负扆当日事，单于款塞有时来。之罘东道供行李，临事从容亦自咍。欲向扶桑早持弓，滔滔海水日仍东。每登广武怜余子，莫遣高阳溷乃公。大海岂容隤蚁穴，荒天真见凿鸿濛。局中惨淡经营日，不信旁观有异同。
东道·其一
作者：龚易图
朝代：清

扰扰营营又一回，折冲海上备尊罍。已闻魏绛和戎乐，谁是张骞出使才。博陆负扆当日事，单于款塞有时来。之罘东道供行李，临事从容亦自咍。
东道·其二
作者：龚易图
朝代：清

欲向扶桑早持弓，滔滔海水日仍东。每登广武怜余子，莫遣高阳溷乃公。大海岂容隤蚁穴，荒天真见凿鸿濛。局中惨淡经营日，不信旁观有异同。
乌石山房联
作者：龚易图
朝代：清
体裁：联

平生最爱说东坡，日啖荔支三百颗；天下几人学杜甫，安得广厦千万间。
书怀柬西耘
作者：龚易图
朝代：清

休将人力骋舟车，大海从来泄尾闾。猛兽出林思服不，妖蟆蚀月感詹诸。天山几见三传箭，北阙谁能十上书。但遣钓鳌有龙伯，何愁碧澥掣鲸鱼。衣裳会后说兵车，府海官山到女闾。自古羞称谁解此，何人善割尚藏诸。澄清空抱忧时策，平准谁传计利书。开市开边徒扰攘，师中最忌漏多鱼。谁知载鬼竟盈车，名剑何从请辟闾。会遣遐荒通博望，相传穷岛产夫诸。见闻已辟方言馆，盟誓常凭约法书。好凿昆明勤习武，衔珠或有报恩鱼。闻说奇肱善制车，火轮巨舰锐飞闾。岛人琛贝偏时至，楚贡苞茅孰问诸。空忆武侯擒获计，微闻文帝报佗书。汉家制度依然在，龙变原难服白鱼。
书怀柬西耘·其一
作者：龚易图
朝代：清

休将人力骋舟车，大海从来泄尾闾。猛兽出林思服不，妖蟆蚀月感詹诸。天山几见三传箭，北阙谁能十上书。但遣钓鳌有龙伯，何愁碧澥掣鲸鱼。
书怀柬西耘·其三
作者：龚易图
朝代：清

谁知载鬼竟盈车，名剑何从请辟闾。会遣遐荒通博望，相传穷岛产夫诸。见闻已辟方言馆，盟誓常凭约法书。好凿昆明勤习武，衔珠或有报恩鱼。
书怀柬西耘·其二
作者：龚易图
朝代：清

衣裳会后说兵车，府海官山到女闾。自古羞称谁解此，何人善割尚藏诸。澄清空抱忧时策，平准谁传计利书。开市开边徒扰攘，师中最忌漏多鱼。
书怀柬西耘·其四
作者：龚易图
朝代：清

闻说奇肱善制车，火轮巨舰锐飞闾。岛人琛贝偏时至，楚贡苞茅孰问诸。空忆武侯擒获计，微闻文帝报佗书。汉家制度依然在，龙变原难服白鱼。
八月十六夜与玉山人坐袖海楼
作者：龚易图
朝代：清
体裁：七言律诗

四面青山坐困人，一楼明月足容身。两人对酒蔬盘瘠，五夜谈诗蜡炬亲。槛外长松时拂帽，阶前小草亦成茵。净名寥寂临恭去，不负中秋自主宾。
双骖园联
作者：龚易图
朝代：清
体裁：联

二十射策，三十典军，四十暂归田，捧檄为高堂，莫怪北山笑我；有宅一区，有田数亩，有书五万卷，携琴成旧约，曾从东海移情。
和临恭秋日屯居杂诗次韵
作者：龚易图
朝代：清
体裁：七言律诗

沧江一卧堕微茫，心到空窗月到廊。蛱蝶寻花真是梦，橐驼种树有何方。林中唤妇鸣鸠急，花底狺人小犬防。举眼不知尘世隔，携图且补辋川庄。
园居秋日杂诗八首·其一
作者：龚易图
朝代：清
体裁：七言绝句

遍野秋云打稻天，数家鸡犬夕阳边。老农老圃吾将倦，饭熟黄粱不肯眠。
园居秋日杂诗八首·其七
作者：龚易图
朝代：清
体裁：七言绝句

青虫食叶吐秋丝，作茧辛勤只自知。忽梦罗浮成五色，是周是蝶尚迷离。
园居秋日杂诗八首·其三
作者：龚易图
朝代：清
体裁：七言绝句

散尽黄金结客多，门前今日可张罗。闲忙多属他人事，鸟自高飞奈尔何！
园居秋日杂诗八首·其二
作者：龚易图
朝代：清
体裁：七言绝句

牧童驱犊过前溪，我忆当时锦障泥。牛背马蹄都一梦，前山那复问高低。
园居秋日杂诗八首·其五
作者：龚易图
朝代：清
体裁：七言绝句

闲虱当时气未平，登坛亦自爱谈兵。近来戒射南山虎，醉尉相逢不问名。
园居秋日杂诗八首·其八
作者：龚易图
朝代：清
体裁：七言绝句

信手吟成信手抛，纷纷笔墨落墙坳。应刘凋谢卢杨散，南社晨星感旧交。
园居秋日杂诗八首·其六
作者：龚易图
朝代：清
体裁：七言绝句

罗襦红透雪肌肤，六月蝉鸣万斛珠。我是江南已归客，荔枝识得主人无？
园居秋日杂诗八首·其四
作者：龚易图
朝代：清
体裁：七言绝句

一语报机解宝刀，少年意气悔吾曹。酒香花气沙场血，半在诗襟半战袍。
大明湖古历亭联
作者：龚易图
朝代：清
体裁：联

李北海亦豪哉，杯月相邀，顿教历下古亭，千古归诗人吐属；杜少陵已往矣，湖山如昨，试问济南过客，有谁继名士风流。
小沧浪榭联
作者：龚易图
朝代：清
体裁：联

一盏寒泉荐秋菊；三更画船穿藕花。
山东海关联
作者：龚易图
朝代：清
体裁：联

九万里斯下，乃今培风，合象昧译鞮，相彼往来，吾为东道主；三十年之通，以制国用，收鱼盐蜃蛤，权其轻重，实佐大司农。
扬州平山堂联
作者：龚易图
朝代：清
体裁：联

登堂如见其人，我曾从泰岱黄河，举酒遥生千古感；饮水当同此味，且莫道峨眉太白，隔江喜见六朝山。
挽左宗棠联
作者：龚易图
朝代：清
体裁：联

辕门曾揖大将军，握手长言，天下尚可为，树臬南交，莫忽韩壅藤峡；荒裔皆知真宰相，鞠躬后已，中原方底定，芾阴东治，遽成朱邑桐乡。
挽曾国荃联
作者：龚易图
朝代：清
体裁：联

举世谓公宽，历任提疆，兼施威惠，棠萼共勋名，齐向石头怀谢傅；惟君知我戆，强留治粤，反负裁成，云霄劳属望，空将岘首感王湛。
挽杨仲愈联
作者：龚易图
朝代：清
体裁：联

早结下三生香火缘，同是谪天来，谁知风流文采，陶写中年，缚茧为人丝竟尽；代销了一篇诗酒债，可怜挥手别，依旧富贵神仙，蹉跎两误，系铃倩我解何从。
挽高碧湄同年
作者：龚易图
朝代：清

金石图书轶等伦，如何宦海去翻身。千将补履锋先折，荆棘钩衣气不伸。绝代才华惊逝水，一生门户悔依人。年来我已甘龙尾，海外犹疑信未真。
无锡皇甫墩联
作者：龚易图
朝代：清
体裁：联

太湖山色，扬子江声，一样石盘陀，金粟前身香案吏；阳羡春茶，兰陵美酒，四围花世界，芙蓉新社水仙王。
济南府城隍庙联
作者：龚易图
朝代：清
体裁：联

坊庸居八腊终，典礼有加，视秩比二千石以上；齐鲁为诸侯长，降观不爽，巡行周十六邑之中。
济南铁公祠联
作者：龚易图
朝代：清
体裁：联

相与落新诗，正柳槛风疏，蓬房露冷；不堪谈往事，看月儿东坠，燕子南飞。
济宁太白酒楼联
作者：龚易图
朝代：清
体裁：联

俯视南池，问千古诗人，谁合在百尺楼上；薄游东鲁，得四明狂客，定拼作十日饮来。
游天宁寺集塔射山房
作者：龚易图
朝代：清

十三塔级最初乘，老去风怀试一凭。百万虫沙销浩劫，九天鸾鹤拥高层。蓬莱东海思员峤，松柏西山感孝陵。可有高岑诗句在，逢场作剧我犹能。宣南朋旧近相闻，祇剩荷华尚识君。诗里麒麟原有阁，台中麋鹿久为群。禅心坐到茶烟直，花气浓于艾纳薰。举扇不知尘集此，西山拄笏便论文。
游天宁寺集塔射山房·其一
作者：龚易图
朝代：清

十三塔级最初乘，老去风怀试一凭。百万虫沙销浩劫，九天鸾鹤拥高层。蓬莱东海思员峤，松柏西山感孝陵。可有高岑诗句在，逢场作剧我犹能。
游天宁寺集塔射山房·其二
作者：龚易图
朝代：清

宣南朋旧近相闻，祇剩荷华尚识君。诗里麒麟原有阁，台中麋鹿久为群。禅心坐到茶烟直，花气浓于艾纳薰。举扇不知尘集此，西山拄笏便论文。
焦山定慧寺联
作者：龚易图
朝代：清
体裁：联

相逢举手仙人，石室虹桥，明月满江呼太白；定与同龛弥勒，野蔬纸帐，茅庵留地宿东坡。
登姑余山游烟霞洞
作者：龚易图
朝代：清

若有人兮山之巅，餐风饵露凌云烟。肌肤冰雪双眉妍，手弄白日旋青天。七真历历列我前，叩之不语惟笑嫣。罡风吹堕我自怜，前身曾识鸟爪仙。石间螺蚌嵌珠璇，沧海几度为桑田。愚顽须警蔡经鞭，欲归不忍留无缘。道人肃客须鬓鬈，七十八岁腰脚便。得无不死修真诠，两端空竭称难宣。嗟余生世四十年，心为形役神非全。黄金虚牝空弃捐，欲求鱼兔忘蹄筌。每游仙境思自悛，岂惟山水共流连。仙乎仙乎不可以言传，逆视而笑知其然。松风谡谡我欲眠，弈棋无局琴无弦。灌丛曲折鸣飞泉，月静山空闻杜鹃，云鬟婀娜峰连娟，冈陀回复犹蜿蜒。乞龙喷雨为洗湔，归家静读《黄庭》篇。
看之罘山云
作者：龚易图
朝代：清

东风海上来，吹作三日雨。之罘起微云，蜿蜒拖一缕。茫茫海气生，与之互吞吐。阖辟变阴阳，瀰漫连四宇。老龙蛰深渊，出与冯夷舞。我欲狎天吴，赤手施网罟。波涛轻性命，与汝快一睹。皎皎晓日开，云归龙亦俯。凌波立飞仙，绰约挥白羽。群灵驱匝沓，制伏不在武。海天湛青蓝，容光相媚妩。欲竟从之游，忝作之罘主。
石鼓山门联
作者：龚易图
朝代：清
体裁：联

劝我作歌，韩昌黎奈此石鼓；发人深省，杜少陵欲觉晨钟。
祈昆嵛山得雨樵野廉访以诗见赠步韵和之
作者：龚易图
朝代：清

仙书不识王次仲，石室曾见蔡少霞。羁身尘网苦束缚，何从袖里藏青蛇。麻姑遗蜕独缥缈，沧桑那复看扬沙。尘氛蕴隆日色恶，尺霖艰涩停龙车。登山有祷宵气静，但闻百鸟喧春哗。仙人咫尺若可见，尘凡间隔空咨嗟。龙池澒洞深不测，神泉倏忽腾山涯。雷驰电掣三日雨，相期千里生禾麻。使君投诗独诏我，缤纷秀语疑餐花。天公仁爱到草木，贪功何敢萌心芽。仙山忽远不许住，无缘投劾依龙华。
莫愁湖联
作者：龚易图
朝代：清
体裁：联

桃叶复桃根，海燕郁金香，遗世佳人难再得；西湖比西子，流莺杨柳曲，凝妆少妇不知愁。
蓬莱阁联
作者：龚易图
朝代：清
体裁：联

人间又几度沧桑，乘万里长风，来观东海；天上有五云楼阁，笑十年小谪，得住蓬莱。
袖海楼联
作者：龚易图
朝代：清
体裁：联

钓竿欲拂珊瑚树；海燕双栖玳瑁梁。
餐霞仙馆联
作者：龚易图
朝代：清
体裁：联

欲上青天揽明月；闲与仙人扫落花。
挽曾国荃联
作者：龚昭瑗
朝代：清
体裁：联

经天以文，纬地以武，砥柱建中流，想当年内攘外安，伯仲一朝名将相；两湖之英，三江之灵，门墙沾厚泽，怅此日山颓木坏，华夷万里痛忠贤。
九日登皋兰山作
作者：龚景瀚
朝代：清

皋兰山，远在焉支之西千余里，金城城外安有此。隋人不学误题名，清秋九日策马来，登高远望赤雄哉。是非往迹何足问，对此茫茫且举杯。持螯饮酒歌慨慷，置身如在青天上。俯视秦川一气中，万里关河何莽苍。丈夫未得际风云，低头矮屋日论文。祭酒书生封侯相，功名何必三将军。四顾踌躇忽不乐，满目哀鸿在林薄。已费司农百万钱，诸君何以忧民瘼。南望况有欃与枪，洞庭两岸纷屯营。黄河之水滚滚从东去，安得挽入湖湘洗甲兵。
关帝庙联
作者：龚景瀚
朝代：清
体裁：联

赫厥声，濯厥灵，无师保，如临父母；天所覆，地所载，有血气，莫不尊亲。
即事
作者：龚景瀚
朝代：清

出邑瘠而僻，古不通舟车。我来当四月，斗米三百余。中家力已殚，贫者将何如。有司急民隐，力请开仓储。恻然语众民，为我待须臾。兹邑距大府，迢迢千里途。大吏坐堂皇，幕客省文书。市区例供应，朝夕进所需。价廉米又凿，反斥斯言诬。有司默无策，束手徒嗟吁。贫民不敢怨，忍饥对妻孥。新禾登尚早，粒米真如珠。矫诏赈河内，吾思汲长孺。
安庆谒余忠宣公墓
作者：龚景瀚
朝代：清

石人挑动黄河岸，汝颍蕲黄先作乱。二十四郡无平原，守臣望风如鼠窜。谁欤健者忠宣公，孤城血战波涛中。江淮蔽障岂敢必，尺寸亦以完吾忠。清水塘边公死处，血化为磷香入土。墓门松柏风萧萧，行人泪滴秋江雨。同志惟闻泰与李，元室科名三人耳。？城何似石头城，千载宁为袁粲死。太仆当年最有名，可怜国史竟无成。寺僧真误乃公事，白发兴朝闻履声。
安庆谒余忠宣公墓
作者：龚景瀚
朝代：清
体裁：古风

石人挑动黄河岸，汝颍蕲黄先作乱。二十四郡无平原，守臣望风如鼠窜。谁欤健者忠宣公，孤城血战波涛中。江淮蔽障岂敢必，尺寸亦以完吾忠。清水塘边公死处，血化为磷香入土。墓门松柏风萧萧，行人泪滴秋江雨。同志惟闻泰与李，元室科名三人耳。𤾂城何似石头城，千载宁为袁粲死。太仆当年最有名，可怜国史竟无成。寺僧真误乃公事，白发兴朝闻履声。
延平怀古
作者：龚景瀚
朝代：清

青山蹀躞从西来，延平之城当其隈。危峦万仞飞雉堞，高楼杰阁横江开。大江日夜水东注，逆浪卷将山影去。峰回舟转不见城，双塔亭亭锁归路。建瓴势扼八闽吭，此地宁曰非岩疆。壮哉当年陈将军，百死不肯归高皇。吾闻有元当季年，兵戈满眼妖氛缠。盐徒走卒皆起事，平原白骨生烽烟。皇觉寺僧出淮右，五载群雄同授首。将军若使从中原，中山开平安足论。宁为鸡口勿牛后，丈夫固当自不朽。不然亦作元遗臣，岂能俯首事他人。汤公诛死廖公反，将军若降亦不免。扣舷我为将军歌，江声浩浩悲风多。青山绿水仍无恙，教陵松柏今如何。
正月六日安国镇道中
作者：龚景瀚
朝代：清

积雪半遮山，残冰犹在地。旭日射车窗，盎然有暖意。柳芽苞欲放，草色淡如睡。青葱未可言，各各含生气。因思前夜冷，缩脚不成寐。相去未经句，寒暄何太异。物极势必反，阳开本阴閟。至此见天心，因之悟人事。今兹看长养，畅畅群生遂。寄语苦寒人，慎勿怨憔悴。
豫让桥
作者：龚景瀚
朝代：清

志士各有立，处死焉能同。当时百里奚，亦不殉虞公。况复晋君在，虚器拥宫中。智氏非其主，安得云效忠。士为知己死，朋友理尚通。荣枯不改节，此事固足风。若云君臣义，天地相始终。宁论知不知，报施说亦穷。厉叔虽慷慨，愤怼非靖共。一死良为难，惜哉言不衷。
过六盘山纪事
作者：龚景瀚
朝代：清

六盘昨夜雷雨作，山东飞雨山西雹。天公岂独惎西民，划尽田禾一何虐。青者胡麻黄者麦，荞麦花开红间白。可怜昨日异今朝，败穗残花满阡陌。夏禾已熟不到口，秋禾尚弱更何有。男啼妇哭向田中，不望苍天望父母。长官清晨巡所部，走马田间相劳苦。回衙泣草告灾书，八羽星飞达大府。
高阳孙承宗祠堂联
作者：龚景瀚
朝代：清
体裁：联

一十九人同日尽；百千万劫此君存。
冬日早渡柳园口
作者：龚桐
朝代：清

水浅流还急，寒轻冻未凝。树迷三里雾，澌走一河冰。断岸心多怯，中流感忽增。何时春涨发，破浪借风乘。
古道
作者：龚桐
朝代：清

古道列桑麻，槎枒老树斜。居人原土著，游子自天涯。石屋山神庙，花墙戍卒家。驱车看落日，林杪散烟霞。
李陵庙
作者：龚楚
朝代：清
体裁：七言律诗

重围深入计原疏，兵败途穷力尽初。汉帝寡恩臣至此，苏卿返国尔何如。殊乡落日千山雪，痛哭陈情一纸书。此处未应遗庙在，寻踪仍向远公庐。
熙春山联
作者：龚正谦
朝代：清
体裁：联

放开眼界，看朝日才上，夜月正圆，山雨欲来，溪云初起；洗净耳根，听林鸟争鸣，寺钟响答，渔歌远唱，牛笛横吹。
寄怀宁海王香坪明经
作者：龚润森
朝代：清

语溪春酒别同袍，三载相思首重搔。江汉水趋吴地远，东南云阻越山高。重来感事凋双鬓，何处逢君醉浊醪。闻道传经多胜概，未妨垂白卧蓬蒿。
落花
作者：龚炳
朝代：清

梁园学舞不胜春，力怯东风罥草茵。日暮飘零作红雨，过墙犹是坠楼人。
西宫秋怨
作者：龚炳
朝代：清

叶落空庭渐有声，长门深锁月斜明。玉阶寂寞无人迹，秋草年年傍我生。
严州道中望浙西诸山
作者：龚璁
朝代：清

游吴还适越，扰扰走人寰。苔绕溪边径，波连屋上山。身随一剑老，心逐片帆还。远岫穿云翠，烟萝不暇攀。
宿袁州却寄夏远雯明府
作者：龚璁
朝代：清

遥落暮天迥，飘飘愧此身。长桥今夜月，孤烛异乡人。道路同艰阻，生涯共苦辛。赠君从此去，霄汉有通津。
豫章旅寓寄家书
作者：龚璁
朝代：清

为客无时了，今朝独远归。还愁三径晚，自笑此身非。酒醒乡关远，镫残晓角微。题书频雁翼，为扫故园扉。
上巳日登城用杭大宗先生世骏诗韵
作者：龚禔身
朝代：清

登高豁尘烦，睇眄江山美。况当上除辰，曲水盛罗绮。清风度女姮，禊事掌春史。迢迢上重闉，趿我蹋青履。参天峙林峦，扑地错闾里。顾此濠堑壑，遂事崇墉倚。荒堞望纡回，襟带互百雉。云容半黑白，山色杂青紫。龙池何足游，揽胜自今始。霞吐秀岭巅，烟含密树底。不第游目佳，兼亦会心旨。娟娟月一钩，密迩快仰止，笑彼辕下驹，闭户说扫轨。
偶作柬严诚
作者：龚禔身
朝代：清

西泠桥畔绿杨湾，梦里曾归不当还。晓起白云常翁几，醉余青眼爱看山。茶铛料理神先爽，诗草荒芜手自删。我惯浪游君善病，何时胜地共跻攀。
冬日登南高峰
作者：龚禔身
朝代：清

寒山断行迹，落叶大于掌。我来正凄风，抚景结遥想。峭崖逢僧臞，空林答樵响。饥乌啄败芦，征雁弄清吭。俯仰会所适，心目竞飒爽。一峰立我前，窄径聚而上。倦欲憩松根，险思扶藤杖。遂得造其巅，平湖贡滉瀁。云从足底生，烟自树头敞。始信山中人，足悟尘外赏。后期回春姿，林木互苍莽。蛮榼倩僮携，鼓琴矢独往。
重赴宜章
作者：龚立海
朝代：清

十载高台傍定王，秋空一雁又南翔。惭无楚典蓃鸡次，喜有神风借马当。久别山疑逢旧友，惯游人似未离乡。不知都慰当年柳，故垒萧萧剩几行。
黄鹤楼
作者：龚立海
朝代：清
体裁：五言律诗

抚剑忽不怿，来登黄鹤楼。文章公等在，今古大江流。战地馀荒垒，雄关扼上游。西风杨柳尽，愁见武昌秋。
三游洞
作者：龚绍仁
朝代：清
体裁：五言绝句

夷陵有夷山，夷山多名洞。三游最著名，喧传自唐宋。
一枝春·流求笔
作者：龚翔麟
朝代：清

瘦管黄芦，镂青花、持比枣心输巧。虚尖最渺，一线爪痕分帽。睛窗入手，念辛苦、张骞携到。合付与、屏背珠娘，晓镜画眉真好。鼠须有时慵扫。向梳边瞥见，喻麋重饱。灯障小帜，垂露悬针多少。香奁玉笥，算从此、更添吟草。乘馀兴、砑幅蛮笺，细描海岛。
一箩金·八测
作者：龚翔麟
朝代：清

坠日红衔征雁影。两两三三，排不成鱼阵。宝带桥长经已尽。帆收八测乡城近。小泊荒凉拚痛饮。雨洗金波，一片芦花浸。倦欲眠时惊又醒。萑苻夜火邻樯映。
三部乐·送声山北行
作者：龚翔麟
朝代：清

小白蘋香，打湖上鸳鸯，橹枝声细。谁料逢君，又在他山此水。甚抛了、熟鹭驯鸥，把轻衫瘦马，换却蓑袂。官壶量盏，且缓剪江帆翅。双台算程正远，但昏沙古岸，重重亭子。晓星犹悬冷点，鸡声啼碎。挂芦藩、蜡飘秋泪。早风铎、催人提辔。鞭影背雁，怕都是、凄凉诗思。
三部乐·题陈其年填词图
作者：龚翔麟
朝代：清

片玉情怀，向罨画溪边，惯欹吟帽。教翻箫谱，桃叶春江迎到。按湘竹、七点排星，趁柔声绕指，填写双调。斜行香墨，洒破蜀笺花鸟。旗亭偶然赏酒，听翠鬟捧拍，歌残多少。更攀垂垂琐柳，霞鞍骢小。赋铜楼、月昏云晓。都不是、乌丝旧草。元九姓氏，应早有、宫眉知道。
中兴乐
作者：龚翔麟
朝代：清

草兰幽径雨痕消。苔枝粉坼琼苞。啅雀声中，香零毳袍。花外东风小桥。有停桡。倚栏双影，怜他梳掌，约住诗腰。
倾杯令
作者：龚翔麟
朝代：清

竹漏圆蟾，烟残小鸭，莫负暖衾红叠。憎杀打窗黄叶。惊散枕鸳魂蝶。销凝拟向瓶花说。奈无情、花姑难接。疏枝冷蕊细认，那似镜中香靥。
催雪·珍珠兰
作者：龚翔麟
朝代：清

燕草晴消，鱼魫暑褪，液雨别抽芳箭。映绀碧笼纱，叶偏葱茜。乍着几丛烟穗，惹蝶子、寻香黏千点。分明瑟瑟，蛮丝露缀，鲛宫曾见。柔软。试一剪。爱小插鬓云，玉蜂刚掩。是金粟分形，素馨同伴。休斗秋泉罗岕。借杵月、犀株研花片。博得个、销炷冬闺，那用黄瓷寻遍。
八宝妆·孔雀
作者：龚翔麟
朝代：清

修尾摇金，秀毛拖碧，记得左芬曾赋。山草蛮花西子县，谁网千丝萦住。筠笼携到秣陵，罗幕深围，犀钉象稷重重护。髣髴临鸾顾影，山鸡翔舞。凭仗画手心情，太湖石畔，调铅杀粉描取。怕织就、九张机杼。问横幅、丈馀能否。难染遍、圆文綷羽。试寻萧史修箫谱。更买个珠娘，春纤镇日指伊去。
八归·九月三日，周筜谷、李耕客、查声山、吴海水集玉玲珑阁，和筜谷韵，兼怀竹垞
作者：龚翔麟
朝代：清

无多屋宇，阑干几曲，垂荫不用五柳。秋香早觉墙阴放，偏是苦吟时节，最怀良友。雨歇门前双桨至，喜共对、琴尊清昼。总不问、旧好新知，且分韵凉牖。爱尔金荃丽句，藤枝桑屐，合在湖山相候。剧怜朱十，软红尘里，此际逍遥能否。纵天涯有梦，那得今宵共杯酒。当筵底、漫辞沉醉，未到重阳，黄花先在手。
凄凉犯·为质叔咏枕
作者：龚翔麟
朝代：清

荑苗滑腻，并刀冷、吴罗砑了才剪。綵绷约住，神针绣出，玉函装扁。花枝并绾。引蝴蝶双飞宛转。可怜宵、流苏影底，恣意染香汗。因甚将他伴，轻薄何郎，暗灯孤馆。慧心猜著，道温柔、睡乡曾惯。只怕酸鸡，把好梦、惊回刚半。算鲛珠、夜夜颗颗定成串。
减字木兰花·雪夜饮古藤书屋
作者：龚翔麟
朝代：清

灯红酒碧。帘外玉花深一尺。啅雀寒枝。想像瞻园密宴时。不如归去。悔不春头听杜宇。雪老鸿残。恰对他山话故山。
减字木兰花·题宋何阁长鱼藻图
作者：龚翔麟
朝代：清

风潭春浸。几点青青生藻荇。泼剌鱼儿。未怕飞来翠碧窥。浮烟酿雨。不见前村沽酒处。添个渔郎。汕籗抛时背夕阳。
击梧桐·答独醉先生
作者：龚翔麟
朝代：清

幕府山容敛。逢一只、江上传书小雁。密密题缄启，麦光砑、细写长亭别怨。吴潮直接，楚尾通波，偏是相思人远。恨杀春三月，被杜宇燕尾，帘边催散。西子湖堤，桃枝杖短。从此新声吟遍。结个藏书屋，独醉后、儿女灯前拂砚。不耐纤毫青李，宝泓浓蘸，但擘窠零乱。枕江沙、无穷秋色，扉竹休掩。
剧 青玉案 寄酬高澹人
作者：龚翔麟
朝代：清

骊驹嘶出春明路。正鞭影、寒梅吐。着领绿蓑江介住。落星墩畔，铜驼陌上，从此相思苦不。故人寓直西清暮。付与苍鴚早朝句。虎仆频挥宫砚雨。披沙题就，来禽书遍，含笑君王顾。
华胥引
作者：龚翔麟
朝代：清

馀寒禁柳，淡日烘花，护春不卷。半枕瞢腾，香魂只恋鸳被暖。别路芳草萋萋，向个中寻惯。却恨金衣，一声声唤人转。慵展情澜，拨红瓷、未消沉倦。小姑催起，真珠无心细绾。刺绣绷边强坐，也拈针线。忽又回身，流苏早见双掩。
南乡子·乌石山房即目
作者：龚翔麟
朝代：清

千缕袅茶烟。消受松风一榻前。小雨初收帘试卷。山四面。洗出佛头青万点。
南乡子·集调名
作者：龚翔麟
朝代：清

拨棹蓦山溪。月上瓜州杨柳枝。金盏玉人歌解佩。一片子。绿盖舞风轻簇水。
南乡子·集调名
作者：龚翔麟
朝代：清
体裁：词

拨棹蓦山溪。月上瓜洲杨柳枝。金盏玉人歌解佩，一片子。绿盖舞风轻簇水。
南乡子·题周栎园使君读画楼册子
作者：龚翔麟
朝代：清

枫冷吴江。横塘十里水云乡。船女不逢菱唱远，斜阳澹。窣堵波尖青一点。
南楼令
作者：龚翔麟
朝代：清

镜里紫鸳鸯。双栖翠管长。桂钩斜、一片苍凉。何处画桡吹到也，听按曲，芰荷香。小住折青房。红衣半卸妆。戏春纤、莲子抛将，惊醒并眠禽六六，齐飞上，缕金傍。
南歌子·集调名
作者：龚翔麟
朝代：清

尾犯桃花水，江南好燕归。芳草恨春迟。东风齐着力，惜分飞。
南浦·春水用玉田词韵同融谷赋
作者：龚翔麟
朝代：清

人柳乍三眠，听流澌、废苑春光才晓。腊雪未全消，寒沙外、半旧苔痕谁扫。东风几日，鸭头新涨冰钱小。是处翠波通短棹，冷浸六朝芳草。朱栏几曲斜临，影弓弓、十里香踪不了。漂出落花多，红桥口、曾有浣衣人到。遥峰缥缈，霁蟾飞下游人悄。道是新烟未禁，灯火秦淮还少。
南浦·柯亭北发，余属王山人石谷写江上送行图贻之。与柯亭同填此词
作者：龚翔麟
朝代：清

何处最销魂，对风江落日，一尊离酒。旧饯认河桥，怕重省、桥外欹亭眠柳。烟凉雁老，那堪此际挥吟袖。唱尽临分长短句，算得鹧鸪啼否。绵邮慢水层山，梦相寻正好，酥钿点牖。渡鼓未停挝，人已在、八桨船唇回首。玉堤金斗，写愁凭仗丹青手。犀轴铺时休便卷，画尾曾填红藕。
南浦·秋水，用碧山乐府韵，同耕客赋
作者：龚翔麟
朝代：清

八月水平湖，映断峰、小岑黛绿新染。鬟雨更连宵，圆沙没、丝禽旧痕寻遍。柳根凉浸，烟梢低蘸鱼床浅。夕阳乍放，穿树影晒翅，飞来一片。采莼春晚曾过，有曲曲溪流，飘花引燕。此际碧粼粼，长天接、那记翠篙曾点。菱桡忽近，并眠惊醒鸳鸯怨。恰随渔子，呜榔去荡月，波心声远。
卜算子·梅影用东坡韵
作者：龚翔麟
朝代：清

凉月白纷纷，夜色丛篁静。青粉墙腰雪后看，添上横斜影。曾有玉田词，绝唱无人省。只怕丹青画不成，一段天香冷。
台城路·与长水诸君别
作者：龚翔麟
朝代：清

轻装才卸梅花里，匆匆带春归去。妓馆笼灯，僧畦斸笋，招尽西湖鸥鹭。青溪梦雨。苦夜夜催人，挂帆南浦。未了游情，更寻鸳水旧吟侣。凉宵香草系缆，酒阑釭影背，江驿先数。诗屐花间。官垆柳外，只劝吴侬少住。樯楼答鼓。忍便听声声，短长亭路。怪杀无山，甚偏多杜宇。
台城路·寄柯亭
作者：龚翔麟
朝代：清

旧巢海燕归来早，东风又吹愁住。叶满苔枝，丝攒蜡蒂，过了几番酥雨。玉骢何许。定嘶遍花阴，钿车行处。人面桃门，重寻得似去年否。晴江潮信暗涌，怕招双艇子，曾载情去。院冷争棋，池荒踏藕，谁识而今心绪。酒楼孙楚。奈月午相逢，晓来无据。愁似游丝，一春千万缕。
台城路·送桃乡农归长水
作者：龚翔麟
朝代：清
体裁：词

江城又是经年别，中山柳疏多少。院雨梧桐，池香菡萏，赢得凄凉怀抱。乡程更杳，纵有梦难寻，鸳鸯湖小。水驿西风，这番输尔赋归早。一绳新雁横处，霜林飞小骑，鞭扑红枣。鸦嘴锄儿，鸭头艇子，屏当还家诗料。柴门闭好。怕楚尾勾留，雪中才到。老屋溪南，蜡梅应放了。
台城路·送桃乡农归长水
作者：龚翔麟
朝代：清

江城又是经年别，中山柳疏多少。院雨梧桐，池香菡萏，赢得凄凉怀抱。乡程更杳，纵有梦难寻，鸳鸯湖小。水驿西风，这番输尔赋归早。一绳新雁横处，霜林飞小骑，鞭扑红枣。鸦觜锄儿，鸭头艇子，摒挡还家诗料。柴门闭好。怕楚尾勾留，雪中才到。老屋花南，蜡梅应放了。
台城路·送桐城张先生予告归里
作者：龚翔麟
朝代：清

秋风纵有莼鱼兴，纶扉肯教轻去。星琯频移，沙堤稳步，洒遍九垓霖雨。君恩暂许。趁皖口春云，卸帆乡渚。检点平泉，赐金添得几多树。西勾柳眠未起，骊驹嘶便发，欲别还聚。李径桃蹊，含情望远，此后全凭苍羽。一峰天柱。盼丝竹逍遥，绛纱真阻。甚日从游，四轩聆细语。
向湖边·送黄俞邰吴游
作者：龚翔麟
朝代：清

狮子山前，千林飞雪，门闭不通车盖。剥啄谁来，脱征衫相对。有故人、苍羽殷勤，忘形便许，就枕筱窗星碎。千顷楼登，记青溪柳外。灯市香街，招我悬珠会。春好正在树，听提壶花豸。何事匆匆，小沙棠钱买。向吴云深处诗囊载。冲潮落、风静月中闻紫佩。盼取归时，话五湖虾菜。
吴山青·湖上遇雨
作者：龚翔麟
朝代：清

南高峰。北高峰。好在涳濛雨色中。烟鬟雾鬓重。藕花红。蓼花红。不比当年秋兴浓。采香何处逢。
品令·雨花台
作者：龚翔麟
朝代：清

纸鸢初剪。渐挑菜、城南遍。废台疏雨，锦靴泥污，茜裙风卷。樯燕樯乌天外，江平似练。偏提香满。有小小、吴童挽。新抽细草，坐来真比，贴裀还软。待付一尊怀古，泻时休浅。
喝马一枝花·送沈茶星宰来宾
作者：龚翔麟
朝代：清

老柘西偏屋。冷却丛花寻竹。东华香土梦、镇相逐。并马旗亭，长认青帘矗。忽听歌金缕，嘶骑河桥，夕阳鞭影促。江县雷塘曲。最好雨晴山腹。琴边两鹤舞、煮茶熟。木懈庭閒见，印面文生绿。未妨吟饮兴，问小谱翻时，可忆铜街人独。
四字令·送南渟
作者：龚翔麟
朝代：清

青杨白杨。六房五房。愁看蓦上江航。趁春风半樯。柴门旧乡。渔矶未荒。输君归弄鸳鸯。一村村水香。
国香·木瓜
作者：龚翔麟
朝代：清

伏雨收迟。对木奴青小，一树垂垂。东陵旧畦仙种，无此高枝。攀摘烟梢嫩蒂，响潭水、浣借香荑。连帆估船载，白下廊边，佛手同携。筠篮争早市，数囊钱换得，归付妖姬。枕函边贮，消领好梦回时。剖酿鹅儿清浅，约溪翁、满引匏卮。休忘趁秋社，斸长镵，买种山篱。
城头月
作者：龚翔麟
朝代：清

女墙只好高于柳。鱼朵轻云覆。钩样新蟾，今宵恰喜，系缆溪城口。冷香飞上传杯手。醉底沉吟久。试唤推篷，青铜镜里，一片红衣皱。
大酺·上巳赵恒夫农部招饮清凉山
作者：龚翔麟
朝代：清

见雨痕收，花枝妥，风口恰逢修禊。仙郎游兴剧，移行厨茶灶，竹兜同舁。小憩招提，海棠院宇，半树垂丝红醉。香开新罗酒，笑鲸波乍卷，接篱倒矣。且著屐山椒，乱帆江上，四峰环起。夕阳斜未落，尚留恋、烟柳断肠际。羡一老、馀情不倦，肴榼重携，向閒园、蔷薇架底。随意分曹坐，觉百罚、深杯更厉。尽斗叶、藏钩戏。邻钟催别，扶上狨鞯归骑。疑乘石湖燕尾。
大酺·上巳赵恒夫农部招饮清凉山
作者：龚翔麟
朝代：清
体裁：词

见雨痕收，花枝妥，风口恰逢修禊。仙郎游兴剧，移行厨茶灶，竹兜同舁。小憩招提，海棠院宇，半树垂丝红醉。香开新罗酒，笑鲸波乍卷，接篱倒矣。且著屐山椒，乱帆江上，四峰环起。
夕阳斜未落，尚留恋、烟柳断肠际。羡一老、馀情不倦，肴榼重携，向闲园、蔷薇架底。随意分曹坐，觉百罚、深杯更厉。尽斗叶、藏钩戏。邻钟催别，扶上狨鞯归骑。疑乘石湖燕尾。
天净沙
作者：龚翔麟
朝代：清

草芽径浅春还。海棠风信犹寒。香雪飘时红染。一双轻燕。穿花只管呢喃。芦边绽了芙蓉。钓鱼矶上秋风。月色今宵定浓。露华香重。粉丝偷占芳丛。
天净沙·其一
作者：龚翔麟
朝代：清

草芽径浅春还。海棠风信犹寒。香雪飘时红染。一双轻燕。穿花只管呢喃。
天净沙·其二
作者：龚翔麟
朝代：清

芦边绽了芙蓉。钓鱼矶上秋风。月色今宵定浓。露华香重。粉丝偷占芳丛。
天香·龙涎香
作者：龚翔麟
朝代：清

汎水层波，渗沙孤峤，鲛人独木争赴。十二金钱，博来盈两，万里却输天府。深宫旧事，记赐出、还将收去。睡鸭初添，一掐异花，片时凝聚。生憎小鬟侍女。试并刀、剪开烟缕。惯把青丝穿就，领巾微露。最是难忘甚处，向暖阁、氍毹按歌舞。炷缠红罗，殷勤照取。
女冠子·黄俞邰、周雪客招饮灯市，用竹山元夕词韵
作者：龚翔麟
朝代：清

踏青过也。石城春市如画。红楼翠阁，酒旗歌扇，尽捲珠帘，彩蟾光射。今番灯便挂。怎比月牙池上，夏时良夜。点琉璃、三十六盏，青雀绿波中耍。香车争路花骢打。杖头钱沽酒，绰板凭谁借。不消红灺。已醉底染就，吴绫香帕。何须云母砑。只有桃根桃叶，解春风话。问可能相候，看灯深院，枇杷花下。
好事近·效朱希真渔父词，题胥山樵画
作者：龚翔麟
朝代：清

久雨霎儿晴，报道前溪新涨。急整翠竿放溜，尽一丝风飏。暂抛笭管黑甜馀，短笛有时唱。且醉船头白堕，早冷丸飞上。
好事近·沂水道中
作者：龚翔麟
朝代：清

极目总悲秋，衰草似粘天末。多少无情烟树，送年年行客。乱山高下没斜阳，夜景更清绝。几点寒鸦风里，趁一梳凉月。
好事近·潞河秋汎
作者：龚翔麟
朝代：清

风柳乍萧萧，做弄浓烟如许。才趁新凉放棹，又疏疏秋雨。人家历历树阴中，齐傍钓矶住。剩得圆沙一片，被白鸥占取。
好女儿·集双声小名
作者：龚翔麟
朝代：清

小小腮唇。细细腰身。合怜怜、翻唤般般丑，一心心斗草，约虫虫伴，住住红轮。秀秀残蛾双绿，山山远、盼真真。学香香、扇底轻轻啭，待星期七七，莲莲池上，事事宜人。
如梦令·梦啖鲜荔支
作者：龚翔麟
朝代：清

中酒瞢腾无力。梦傍珠娘锦瑟。珍果劝侬餐，一种茜罗囊白。香擘。香擘。十八芳唇颜色。
子夜歌·秋锦过芸筑夜话，耕客倡
作者：龚翔麟
朝代：清

过收灯、峭寒尚在，香孕老梅猩点。冷烟里、尖风吹暝，听尽远林鱼板。珠榨未流，琼签先动，锁印吟情健。吠仙尨、绿齿声喧，试启竹门笼烛，墨纱催剪。不分尔、樵兄渔弟，忽聚隔霜离面。前度蝉边，今番雁后，携手花阴换。对春宵六尺，床连乡思应缓。红土情忘，青皋梦稳，为怕诗名贱。泛茗柯、转话家园，粉墙月浅。
定风波·晚泊学绣村，被子大诸君留饮
作者：龚翔麟
朝代：清

杨柳长条复短条。梅花里接韭溪遥。满舵阑风吹伏雨。穿去。烟鸥引过赤栏桥。只欠临湖山一片。遮断。晚晴渔火出芦梢。洗尽鱼云残月冷。波影。月波楼外唤停桡。
寿楼春·卣叔将归西泠，词以调之
作者：龚翔麟
朝代：清

迎潮楼玲珑。见虾须卷处，长拥虫虫。月午花晨为侣，撷香芳丛。烧笋候，兰闺中。网栗留、羹调纤葱。却坐傍狻猊，碧山银椀，先劝酒鳞红。江淹浦，愁云浓。问吴侬何事，一霎飘篷。从此劳劳亭外，水邮重重。休计日，经春冬。早镜奁、鱼噞赪茸。判归受伊怜，须抽绿帆黄雀风。
寿楼春·卣叔将归西泠，词以调之
作者：龚翔麟
朝代：清
体裁：词

迎潮楼玲珑。见虾须卷处，长拥虫虫。月午花晨为侣，撷香芳丛。烧笋候，兰闺中。网栗留、羹调纤葱。却坐傍狻猊，碧山银碗，先劝酒鳞红。江淹浦，愁云浓。问吴侬何事，一霎飘篷。从此劳劳亭外，水邮重重。休计日，经春冬。早镜奁、鱼噞赪茸。判归受伊怜，须抽绿帆黄雀风。
小重山·盆景
作者：龚翔麟
朝代：清

三尺宣州白狭盆。吴人偏不把、种兰荪。钗松拳石叠成村。茶烟里，浑似冷云昏。丘壑望中存。依然溪曲折、护柴门。秋霖长为洗苔痕。丹青叟，见也定消魂。
尾犯·笋
作者：龚翔麟
朝代：清

柳三眠后。看疏筠扫绿，隔霜依旧。苔痕忽讶，春牙迸引，涓涓寒溜。今年道早，问见了、红襟否。戒园丁、上番休镵，初篁留拂檐垢。蚕月暖烟时候。筼笼传遍市口。向云根才斸，付与厨娘，一双酥手。转忆天津芦，锥尝处、相思最久。倩设色、小砑冰绡，箨龙雏雀边斗。
市桥柳
作者：龚翔麟
朝代：清

恨那日、红兰渡口。津鼓催人恁骤。个侬攀住杨梢，迸情澜、两峰一时斗。此际石尤偏没有。怪篙工，先把布帆撑就。我这里、才登舻，急回眸、烟迷粉堠。
平湖乐·嘉兴
作者：龚翔麟
朝代：清

落帆亭下换花船。柔橹轻于箭。三塔红窗霎时见。过城弯。南寻长水村偏远。马王塘去，稻香蟹美，秋水碧黏天。
应天长·访耕客长水时，闻东邻演溪词叟名，隔岁得其寄词，因忆往事，依调酬之
作者：龚翔麟
朝代：清

橘边买酒，雁外弄波，还家旧事重省。依约韭溪树底，逢桥簖帘浸。潮痕涌，帆席稳。傍香草、门前卸影。主人去、风渚投竿，院锁秋冷。细火借邻船，晚饭芦中，听到梵钟静。放枕欲寻鱼梦，吹来浅声近。推篷坐，凉月映。认隔岸、纸窗灯晕。钓师说，定是茶仙，未了吟兴。
徵招·谢青灵谷看梅，予以事阻，不及同游
作者：龚翔麟
朝代：清

春风春雨春郊绿，恰宜探春时候。况听说城东，正寒梅香瘦。明朝须载酒。又谁道、吟鞯未就。短杖穿林，单衫藉草，妒君消受。后日纵堪期，已可惜、今番好花良友。多少白门山，笑频年辜负。先生归莫骤。且待我、禁烟前后。趁涨水，一棹同归，问半山桃柳。
忆秦娥
作者：龚翔麟
朝代：清

燕燕。惯逐寻芳伴。翩翩。红浪香中翠剪翻。帘垂斑竹梁银杏。重到迷花径。离离。依旧朱樱雨压枝。
惜秋华·寄乡友
作者：龚翔麟
朝代：清

浦子潮生，正颂菊骚兰，橘春凉后。叶叶商声，催添薄罗吟袖。玲珑竹捲犀钩，早飞堕、冰蟾如昼。知否。闰秋宵更长，又迟重九。一片镜澜皱。拨残荷进艇，尽捞虾量酒。雁底冷游，转忆莺边呼友。横河六径桥心，料桂丛、着花依旧。辜负。纵归来、也应香瘦。
惜秋华·牵牛花
作者：龚翔麟
朝代：清

过了填桥，算黄姑无事，瞥来池馆。重露娟娟，全凭嫩筠扶蔓。碧窗未拓蝉纱，空想杀、停梭娇面。河畔。趁烟消、一篙楫师先见。螺子较深浅。是宫眉晚洗，把花房潜染。无力晓颦，长带盈盈泪眼。枉教唤取勤娘，日半竿、愁伊都捲。须倩。掩秋阳、冷云添片。
惜红衣·姜
作者：龚翔麟
朝代：清

蔗棱分畦，芋区连尾，短苗排翠。寒食年年，锄翻白沙地。障风畏日，惯凭仗、芦帘遮蔽。霜醉。秋社登柈，似匀妆红指。罾头斫鲙，花外持螯，厨娘捣来细。有时斗茗，蟹眼嫩汤沸。最是难忘甚处，第一寻山问水。犯晓烟晨雾，含取最消凉气。
惜红衣·荷花紫草和秋锦
作者：龚翔麟
朝代：清

木笔涂妆，芳荃斗莛，绀房同靓。艳日烘香，蜂针綵茸钉。秧抽短翠，看齐动、春锄烟顷。相映。菜棱又黄，是鸳鸯湖锦。高舂弄影。尾接旗亭，红烧一枝杏。燕边零落，添缀胭脂冷。除了吴根人见，是草是花谁认。爱蹋青罗袜，惯绕紫田支径。
拜星月慢·九月十五，月夜怀去年湖上之游
作者：龚翔麟
朝代：清

菊朵寒浓，筠梢宵黑，锁住鱼云一片。漏点蟾光，照閒庭初遍。去年里，今夜断桥露饮，多少隔霜人面。醉折杨枝，约明秋重见。白门山、从此迷轻雁。相思梦、长在湖心畔。那待射眼金波，早吟魂难敛。况凄凉、冷月当头满。者番用、艇子江漘唤。嘱篙师、双拨烟桡，趁尖风晓便。
摘红英·春雨惜花
作者：龚翔麟
朝代：清

春宵永。兰缸烬。绿窗忽讶花无影。衾嫌薄。眠难著。起拓蝉纱，腕酥先觉。窥苔径。香泥润。海棠未卜飘零甚。晓风恶。晴还莫。最怜冷了，秋千红索。
摸鱼子
作者：龚翔麟
朝代：清

弄轻桡、濯枝风外，笋芽长浸波际。看看荡入烟藻去，八九点鸥惊起。呼姊妹。听一片莺声、多在荷香里。争攀并蒂。渐霞散鱼天，月窥菱鉴，才转木兰尾。归来近，半霎柳根篱觜。小蛮窗未深闭。钗茸溜也还慵整。且向青觚添水。双蕖媚。爱插傍、灯前影射玻璃碎。好消翠蚁。有莲子冰调，鲤花鲙斫，伴取夜凉醉。
摸鱼子
作者：龚翔麟
朝代：清

趁渔郎、浴波弄影，螺烟隐隐如发。粉丝惯搅青房碎，镜里斜阳明灭。晴澜阔。认亭子湖心、好去停荪楫。酒船似蝶。听鱼钥将收，一时催散，怕见柳梢月。新凉了，露径风筵难列。蜡灯红泪飘杀。须寻翠馆沿莎岸，何处香吹黄雪。扫寒叶。见巷尾楼窗，云母镌花贴。金铺未齧。觑小婢添篝，钗茸乍卸，正好醉魂接。柳坊西、苔铺径软，开门满地红雨。清凉山色为屏障，只少溪流环住。邀笛步。问曲瓮、危亭得似团蕉否。主人觅句。笑藤角银钩，吟情还剩，补入砑绢去。宣和粉，不入画师新谱。乱零醉墨如许。竹春过也泥根迸，荷插挑鞭寒圃。勤种树。从未识、青鞋误踏沾香土。三霜两暑。惜枉度华年，今朝才认，杜甫草堂路。问而今、填词好手，几人肯学姜史。风流近数由拳侣，最是青莲兄弟。逢小李。曾斗句、玲珑阁畔题红纸。白藤箱启。露粉砑银光，霜花腴卷，奉橘数行字。酒边唤，记曲云鬟娘子。红牙缓缓歌起。同声不信尊前外，又见吴兴承旨。苕霅水。算从此、香波都酿春鹃思。他年准拟。打两桨相寻，渔庵结个，认尔作邻里。
摸鱼子 其三 从耕客箧中，见德清蔡远士词笺，爱其得蘋洲、玉笥之遣，寄此以代折札
作者：龚翔麟
朝代：清

问而今、填词好手，几人肯学姜史。风流近数由拳侣，最是青莲兄弟。逢小李。曾斗句、玲珑阁畔题红纸。白藤箱启。露粉砑银光，霜花腴卷，奉橘数行字。酒边唤，记曲云鬟娘子。红牙缓缓歌起。同声不信尊前外，又见吴兴承旨。苕霅水。算从此、香波都酿春鹃思。他年准拟。打两桨相寻，渔庵结个，认尔作邻里。
摸鱼子 其二 访半千清凉山下
作者：龚翔麟
朝代：清

柳坊西、苔铺径软，开门满地红雨。清凉山色为屏障，只少溪流环住。邀笛步。问曲瓮、危亭得似团蕉否。主人觅句。笑藤角银钩，吟情还剩，补入砑绢去。宣和粉，不入画师新谱。乱零醉墨如许。竹春过也泥根迸，荷插挑鞭寒圃。勤种树。从未识、青鞋误踏沾香土。三霜两暑。惜枉度华年，今朝才认，杜甫草堂路。
摸鱼子·其一
作者：龚翔麟
朝代：清

趁渔郎、浴波弄影，螺烟隐隐如发。粉丝惯搅青房碎，镜里斜阳明灭。晴澜阔。认亭子湖心、好去停荪楫。酒船似蝶。听鱼钥将收，一时催散，怕见柳梢月。新凉了，露径风筵难列。蜡灯红泪飘杀。须寻翠馆沿莎岸，何处香吹黄雪。扫寒叶。见巷尾楼窗，云母镌花贴。金铺未齧。觑小婢添篝，钗茸乍卸，正好醉魂接。
摸鱼子·岁暮得锡鬯寄词，依韵酬之
作者：龚翔麟
朝代：清

石头城、六花密洒，惊心时序频抚。怀君转忆临岐际，秋艇剪江飞雨。中山府。便从此、无人同谱尊前句。怜予久住。盼故国湖天，绿蓑渔榜，未许载情去。春明客，待向春来振羽。青骢花里腾距。须知簪笔翻书暇，念旧也应凝伫。宫烟暮。定应认填词、拍按红牙箸。柳飘香絮。可有梦相寻，二三朋好，日日醉吟处。
摸鱼子·春江送客，忆家园作
作者：龚翔麟
朝代：清

怅西风、青帘白舫，横河催散瑶席。桐阴半阁飞觞罢，冷却玉玲珑石。芳岁隔。卧孙楚楼头、早又过寒食。家园春色。定砌绽丹芽，径抽碧笋，稚蝶采香湿。秦淮柳，惯折柔条千尺。露桥送尽行客。独怜归计偏迟暮，空羡渡江飞鹢。津鼓急。算此去、鸥波直回樟亭北。沉吟望极。但有梦来寻，梨花砚雨，斋在小山侧。
摸鱼子·耕客属题半完圃读书图，寿其外舅钱子湘先生
作者：龚翔麟
朝代：清

爱鸥波、满奁秋净，赤栏桥接篱觜。人寻三径穿丛竹，扫屐翠梧桐子。晴扉启。袅千缕茶烟、不断帘垂地。芳兰为佩。辟谏草堂偏，半完新圃，图画写深意。仙翁健，六十平头早是。朱颜依旧花似。双双壁树临风好，玉润人称青兕。篮舆舁。任踏遍横山、一片苍凉里。从今百岁。拚未老年华，填词饮酒，日日拥书睡。
摸鱼子·莼
作者：龚翔麟
朝代：清

动西风、季鹰归兴，江乡夜雨初霁。锦宫夜促冰蚕织，漂出鱼须烟际。秋奁里。看荡桨吴娃、手撷青丝腻。鹭浮鸥起。爱拍拍随波，连钱惯惹，点点雪翎缀。红盐洒，蟹眼嫩汤初沸。橙齑相伴鲈鲙。鹅儿酒暖流匙滑，纤手劝郎同醉。尊前觑。是苏小当年，曾绾同心结。而今须记。待谱就吴歈，香羹碧涧，不数井芹美。
摸鱼子·雄县汎舟
作者：龚翔麟
朝代：清

厌征尘、马蹄得得，轻舟且漾前浦。无人来往湖天阔，转入芦花深处。风色暮。看蟹簖鱼标、不碍飞鸥鹭。绿杨倦舞。但密扫浮萍，低侵乱草，难挽夕阳驻。秋容好，想到江南归路。冷波一片烟雨。锁澜桥畔堪乘兴，况有采菱船女。须记取。削白竹为扉、尽可移家住。相邀伴侣。载小榼香醪，花开陌上，缓缓唱歌去。
摸鱼子·高谡园座上赠歌者
作者：龚翔麟
朝代：清

厌朝朝、轻衫细马，鞭丝帽影尘土。匆匆不料逢吴客，一笑浑忘羁旅。深院宇。正满径吹香、半树桃含雨。红牙未度。见蛾约修眉，螺盘小髻，错认是番女。氍毹上，叶子晴窗同赌。未烧花下双炬。青狷懊恼催归骤，不共吟边清醑。真个去。空惹得、菰村曼士填长句。重来记取。是蟾魄将圆，荼烟未歇，钿槛卷帘处。
斗婵娟·赠锡山画师华希逸
作者：龚翔麟
朝代：清

一帘鸠外残红雨，吟床曾下香草。内家珠衱郁金裙，向兔尖围绕。尽杀粉、匀铅娟妙。白描更爱腰肢袅。月地花天女，被收拾、鹅溪兰橑，如解调笑。双鬓渐若芦花，俊游欢事，那堪重省年少。惜香锦箧定飘零，梦也凄凉了。算帐冷、灯昏悄悄。赋情只有柔纨好。更引起、吟商兴，横玉调音，又停蟹爪。
新荷叶
作者：龚翔麟
朝代：清

拆尽秋千，一春花事都休。午梦初回，约黄慵去梳头。偶寻小径，惹游丝、点地生愁。赤栏桥外，风过甚处香浮。早是临流。田田新缀轻沤。翠鸟窥鱼，被他遮住难偷。今番漫折，闹红时、须泛扁舟。数声水调，碧筒润取歌喉。
无俗念·喜翁山移家白门
作者：龚翔麟
朝代：清

罗浮道士，忽携家、直傍秦淮卜宅。绿齿年来应踏碎，倦向天涯为客。选得閒房，青溪柳外，偕隐荷衣襞。蛮烟瘴雨，岭梅何处消息。犹记通潞亭阴，红莲小幕，曾伴朱龄石。最爱九歌诗句好，酒后长吟近律。泛梗谁期，逢迎恰在，桃叶秋江北。柴门定对，蒋山朝暮凝碧。
无俗念·耕客招同筜谷、皆山、山子、奕庵、鹿堂、远是，泛舟硖石
作者：龚翔麟
朝代：清

鱼天一片，浴鸳鸯千百、雨消波浅。藕未生钱蒲已绿，烟际翠篙徐点。蚕豆花繁，鸡桑叶少，古水烧香岸。双双钿朵，东西沿镜青断。不用唤笛莺唇，茶仙词叟，尽自挥金椀。怎被衣香招步屧，又向桥根系缆。红友方浓，丝杨影外，早觉斜阳淡。钓人归矣，玉虫风里零乱。
无俗念·耕客招同筜谷、皆山、山子、奕庵、鹿堂、远是，泛舟硖石
作者：龚翔麟
朝代：清
体裁：词

鱼天一片，浴鸳鸯千百、雨消波浅。藕未生钱蒲已绿，烟际翠篙徐点。蚕豆花繁，鸡桑叶少，古水烧香岸。双双钿朵，东西沿镜青断。不用唤笛莺唇，茶仙词叟，尽自挥金碗。怎被衣香招步屧，又向桥根系缆。红友方浓，丝杨影外，早觉斜阳淡。钓人归矣，玉虫风里零乱。
无俗念·赠曹秋岳侍郎
作者：龚翔麟
朝代：清

当年元老，傍星辰曳履，螭拗天际。一十六双排棨戟，锁钥雄关曾寄。雁塞羊城，碧幢紫籀，未是平生志。拂衣归去，但携绿齿芳蚁。深喜。今日从游，春风入座，朱李称同辈。侧席方劳人主念，莫恋溪山真意。杜曲诗星，庐陵史笔，再见先生矣。祥琴鼓后，停骖多在花底。
早春怨·同竹垞、耕客、南渟、菘塍、西畯饮玉兰花下
作者：龚翔麟
朝代：清

小径风香。官梅褪了，坼到银囊。五度春衣、一番寒具，犹是江乡。安排瓦枕藤床。便屐齿、沾泥不妨。竹外空亭，尊前旧侣，容我清狂。
春风袅娜·瞻园春步
作者：龚翔麟
朝代：清

正吟窗人倦，砚北沉眠。任千缕，袅茶烟。被几声、鶗鴂勾回午梦，满帘粉絮，扑上愁边。料得瞻园，今番花信，开到蔷薇春可怜。偶曳筇枝趁风去，笑桃朱户却依然。一片平芜似剪，胭脂点处，较鸳锦、颜色还鲜。听洞口，水潺湲。紫鳞齐跃，红瓣争牵。倚石思登，扪新萝带，买春无计，数小榆钱。韶光九十，算真真输与，寻香凤子，恣意流连。
暗香·题焚香图
作者：龚翔麟
朝代：清

栋风寂寞。又春衫收拾，轻容初着。黛绿谁描，赢得相思玉楼削。不信如年昼悄，被一缕、沉馢消却。定引乱、媚蝶怜香，寻影度奁角。腮托。嫩葱剥。拨宿火温黁，销饼焚鹊。湘筠几薄。六尺屏山自丘壑。胆样瓶衔雀尾，伴睡鸭、馀熏灯阁。又渐渐、茶烟起，也穿翠幕。
更漏子
作者：龚翔麟
朝代：清

捲书帷，悬画树。人在蕊香深处。屏烛翠，地衣红。当筵选乐童。玉偏提，银凿落。不计绵绵芳酌。乌漏促，雁弦停。歌阑酒未醒。
月下笛·寄李武曾
作者：龚翔麟
朝代：清

长水村遥，南湖南畔，燕梢曾播。访秋锦、但见筼扉冷枫锁。主人凤邸浮骖去，算分得、燃藜夜火。又谁知依旧，芳兰未解，芰衣尘涴。无那。且高卧。判钓雨锄云，这番真个。呼来妓舸。便教并载容我。往还越角吴根路，莫远了、横山半逻。更约尔、耒边人，一笛渔歌共和。
月下笛·寄沈融谷
作者：龚翔麟
朝代：清

柳暗春汀，红亭别酒，去年今日。相思苦，又见柔条弄颜色。屐痕听说浑无定，早踏遍、江南塞北。柘西偏精舍，多应冷却，画帘云石。凄恻。青禽翼。盼不到休文，近来消息。丹枫八测。甚时重挂吟席。莫教只恋东华住，便忘了、蘋洲夜笛。约共尔、翠竿持，铰钌波心泛宅。
月华清·与朱西畯夜话
作者：龚翔麟
朝代：清

粉莉销香，娟筠淡影，秋灯漫剪红豆。如此凉宵，恰好把君风袖。卸征帽、对下麡床，埽陨叶、安排茶臼。非旧。讶朱服诗腰，者番吟瘦。池上屋山曾住，正玉绣毬圆，水芙蓉皱。绣？芦鞭，催折落星墩柳。算双岁、梦雨飘零，吹一缕、歌云难透。携手。向花阶月地，认来真否。
月华清·与朱西畯夜话
作者：龚翔麟
朝代：清
体裁：词

粉莉销香，娟筠淡影，秋灯漫剪红豆。如此凉宵，恰好把君风袖。卸征帽、对下麡床，埽陨叶、安排茶臼。非旧。讶朱服诗腰，者番吟瘦。池上屋山曾住，正玉绣毬圆，水芙蓉皱。绣𩍐芦鞭，催折落星墩柳。算双岁、梦雨飘零，吹一缕、歌云难透。携手。向花阶月地，认来真否。
望梅
作者：龚翔麟
朝代：清

横斜孕蕊。过春竿候月，冷葩慵试。记年年、小白蔫红，斗点点星毬，綵棚檐底。听说寒轻，最好是、今年天气。步莎阶渐软，竹外旧枝，暗苔愁倚。东垞石门深闭。忆梨花砚雨，斋在山背。定半窗、横幅依然，奈千里槎程，香魂迢递。梦也都寻，醒便隔、重重烟水。想花风到迟，有约待招燕子。
朝天子
作者：龚翔麟
朝代：清

杨枝。柳枝。捲几阵，酸风碎。笼鞭才过玉河堤。扑马西山翠。如此凉时。尊酒堪携。奈匆匆话别离。蝉嘶。雁嘶。留不住，红鸯队。雷江。瘴乡。到日官梅放。讼庭无事昼帘张。沉水烟初飏。醒酒茴香。消食槟榔。缓平湖菱芡想。琴堂。笛床。咏不了，蛮花样。
朝天子·其一
作者：龚翔麟
朝代：清

杨枝。柳枝。捲几阵，酸风碎。笼鞭才过玉河堤。扑马西山翠。如此凉时。尊酒堪携。奈匆匆话别离。蝉嘶。雁嘶。留不住，红鸯队。
朝天子·其二
作者：龚翔麟
朝代：清

雷江。瘴乡。到日官梅放。讼庭无事昼帘张。沉水烟初飏。醒酒茴香。消食槟榔。缓平湖菱芡想。琴堂。笛床。咏不了，蛮花样。
柳梢青·西湖后游，和沈山子
作者：龚翔麟
朝代：清

十二桥边。红消燕夜，绿涨莺天。杨尾梳风，樱珠捎雨，日上歌船。依然钿翠生烟。认亭子、湖心扣舷。劝酒僧亡，镵诗壁坏，想杀婵娟。
桂枝香·蟹
作者：龚翔麟
朝代：清

吴淞夜雨。讶岸影移帆，乱燃松炬。但见倾筐簖侧，绀螯争取。舵楼且作尊前供，剪明灯、笑斟芳醑。正逢霜后，金瓤镕腹，玉酥凝箸。数俊味、当年曾谱。记天柱山房，词人争赋。须付厨娘调就，饆饠寒具。秋宵客里撩人意，动归心、石尤偏阻。欲消残醉，茶铛相对，眼波愁注。
梅子黄时雨·题听雨图
作者：龚翔麟
朝代：清

烧笋园林，渐晴乍雨初，时候将息。试小卷帘旌，绿尘无力。三尺回纹藤枕，春来几与香云隔。淙淙急。忽到耳边，都是萧瑟。千点榴红齐坼。映湘妃竹槛，窗户纱碧。正逐妇鸠喧，引雏莺蕊。只恨梦轻惊易醒，背斜阳听梅檐滴。花狼藉。晚风带烟吹湿。
梦横塘·怀周筜谷
作者：龚翔麟
朝代：清

鲤鱼风急，鸭觜船轻，卸帆曾记秋也。金粟墙阴，正香雨、夜将阑也。红杏尚书，青州从事，醉还歌也。洒凉云片石，葛粉来禽，同游客、查生也。潮升潮落江头，恨樟亭返照，岐路分也。语水菰城，问屐子、甚时閒也。待八月、初鸿未至，十样蛮笺付谁也。但展桃笙，绿尘生处，梦横塘人也。
梦横塘·菱
作者：龚翔麟
朝代：清

青青恁早，占断塘坳，藕花才好抽叶。峭角铦棱，浑不怕、游鱼偷齧。蟹舍儿童，渔村小妇，夕阳争割。泛鲜船水市，柳担筱筐，长挑去、烟垞末。柔葱剥褪红衣，伴玲珑玉节，除我消渴。伏里先尝，又那待、秋风八月。须剩取、霜前一半，留与轻桡采香妾。就买缸边，炊来橹后，记还家时节。
殢人娇·海棠
作者：龚翔麟
朝代：清

夹竹初花，游鱼照水。爱一种、天生纤媚。薜荔墙阴，鞦韆架底。惹燕燕、莺莺为他憔悴。雨乍含颦，夜深将睡。唤茜袖、高烧红穗。袅袅垂丝，层层著蕊。倩画手、描来更添铜觜。
水龙吟·同耕客池上纳凉
作者：龚翔麟
朝代：清
体裁：词

偶然访藕寻莲，翠凉亭子纹波聚。阴阴脆柳，新蝉嘶叶，老莺穿树。借枕迎飙，飞来一阵，冲檐急雨。爱纷纷水面，游鱼溅沫，翻圆盖，倾珠露。素手停挥白羽。碧罗天、纤云净暑。枰敲汞子，坛开药酝，冷香深处。朱槿花繁，苍苔径洗，过红桥去。渐流萤点点，高低不定，向池塘舞。
水龙吟·同耕客池上纳凉
作者：龚翔麟
朝代：清

偶然访藕寻莲，翠凉亭子纹波聚。阴阴脆柳，新蝉嘶叶，老莺穿树。借枕迎飙，飞来一阵，冲檐急雨。爱纷纷水面，游鱼溅沫，翻圆盖，倾珠露。素手停挥白羽。碧罗天、纤云净暑。枰敲汞子，墰开药酝，冷香深处。朱槿花繁，苍苔径洗，过红桥去。渐流萤点点，高低不定，向池塘舞。
水龙吟·白莲
作者：龚翔麟
朝代：清

素琼太液凌波，分香映浦娇难定。盈盈缟袂，铅华净洗，闹红羞并。水榭风来，烟乡月上，半池凉浸。讶双鸥飞去，花间莫辨，浑不破，秋光暝。为忆搓酥滴粉。唤张秾、冷香浮艇。玉葱摘取，碧筒旋劝，歌喉须逞。出水新妆，当筵欢面，一时谁认。怪画师描入，生绡雪里，伴征鸿影。
沙塞子·前题
作者：龚翔麟
朝代：清

挑鬟才拓小蛮窗。恨柳外、容易斜阳。怎偏对、珠缸麝月，各自凄凉。个侬慵试苧萝妆。依然恋、脂粉香塘。肯抛却、酒旗戏鼓，换了渔装。
法曲献仙音·简徐虎侯
作者：龚翔麟
朝代：清

鳞杳通波，雁沉苍影，愁对碧罗天暮。早又凄凉，兔华圆了，最忆南湖俦侣。算游倦，西泠水，门掩橘春雨。冷枫舞。遍横塘、新添红点，应念我、旧日露桡停处。潜采草堂西，问梧桐、吹绿何许。散卓霜镔，定消磨、冻石无数。约重寻梅里，醉倚暗香千树。
洞仙歌·寄石坪
作者：龚翔麟
朝代：清

散花滩上，有烟杨多少。不系扁舟两年了。算山兄蜡屐，红友浮杯，莼香路、消领几回残照。栅塘留滞客，梦也难寻，双点螺峰镜奁晓。无计约重游，桥赤帘青，拚日日、玉山同倒。浑不料、春风燕归来，早一幅乡书，社前衔到。
洞仙歌·都下喜逢丁雁水，即送其还赣南
作者：龚翔麟
朝代：清

秦淮杨柳，自旗亭一折。三见东风曲尘擘。纵缄鱼系雁，章贡江遥，浑难解，盼远眉峰撰碧。西勾新绿暗，谁料重逢，岭外骑骢绣衣客。背锦郁孤台，青兕遗踪，正好向、梦游人说。喜绝少、鹃声唤春归，奈别有催人，将离花发。
洞仙歌·闻高谡园纳姬，寄词调之
作者：龚翔麟
朝代：清

吴鬟越鬓，结千丝网得。恰在横街月明夕。算白歈椒响，从此停歌，香奁句、一一苔笺重襞。镂金红象管，只画烟蛾，可有閒情点云石。花底散朝回，携坐灯前，擎纤手，鸡缸一只。问解意、青猿近如何，怕难认争春，那时帘额。
洞仙歌·题桐窗读书图
作者：龚翔麟
朝代：清

一湾河渚，喜幽庄不大。白石桥东翠筠锁。把轩窗、齐拓梧叶阴浓，披细葛，日拥仙芸閒坐。吴僮年十七，谱就新声，试听歌喉暗尘堕。更上小沙棠，载酒寻鸥，醉便向、闹红深卧。问果肯、全家此中浮，那水阁西偏，结邻容我。
洞仙歌·题赵恒夫小像
作者：龚翔麟
朝代：清

南垞北沜，种鸡腔千个。恰伴幽人日闾坐。翠森森、四面涤尽尘缨，销夏好，何必风窗高卧。东华香土梦，难道能忘，埤竹含寻掖梧大。须识学神仙，曼倩长源，原不待、抽簪方可。看一笑、掀髯九还成，正宣底飞来，催登画舸。
消息·刻六家词竟，怀竹垞、柘西、南渟在日下，秋锦在濠上。效陈西麓叶平体
作者：龚翔麟
朝代：清

橘雨初消，杏檐还湿，篱花新黄。雁字风刀，一绳吹断，楼小斜照长。江湖载酒，柘西招蝶，可怜都隔词场。怪秋锦、筠扉也掩，诗瓢挑向濠梁。耒边俊侣，同耕砚北，有时曲岸持觞。记取他年，故园隐去，添个红藕庄。罗窗朱舫，锦乡泛宅，相逢只在莼塘。新声倚、更寻好手，细雕枣香。
消息·饮玉兰花下
作者：龚翔麟
朝代：清

红杏犹含，玉兰先试，花下须饮。记得年时，醉眠苔藉，曾被香吹醒。衍波题字，落英调具，最是那回消领。束风里、亭台依旧，酒人却怀朱沈。斜阳渐淡，墙腰一抹，似恋双舞鹤影。优钵罗持，碧琳腴罚，分赋拈险韵。巡檐藓滑，瘦筇扶住，月在剔牙松顶。还拾取、褪苞剪綵，与簪绿鬓。
清波引·题秋浦归帆图
作者：龚翔麟
朝代：清

溪师摇橹。问因甚、呕哑不住。渚烟汀树。断岑响秋雨。载酒载诗箧，碧浪湖天容与。故林秪隔重邮，早难忘、剪莼处。朝朝暮暮。挂凉席、沿镜暗度。杜鹃无语。是谁引归路。山庄冷泉外，竹织篱门须补。只怕香上情牵，又抛船去。
满江红·江行，同吴岱观登燕子矶
作者：龚翔麟
朝代：清

二水中分，浮一点、钟山翠尖。芦苇夹、趁风移过，白舫青帘。老鹳飞边矶觜凹，苍云没处瓦亭嵌。望黄天荡里石邮狂，无数帆。斜未沉，红日衔。摇不停，绿波涵。问横江铁锁，旧是谁监。燕雨已随陵树散，鸥沙新逐浪痕添。算洗愁、且共放船回，寻酒帘。
澡兰香
作者：龚翔麟
朝代：清

柳阴池上，夜月凉时，角枕梦回暑退。青丝玉虎，付与红儿，催汲井华新水。借茶炉、候火烟炊，嫩汤微温欲试。佩解罗袿，兰槛龟纱先闭。双凤钱通侍女，片霎私窥，彀侬心醉。暖玉温柔，纤葱溜滑，澡豆麝脐芳气。渐欹斜、无力挼挲，起展湘纹便睡。爱此际、翠鬓云松，雪胸香腻。
点绛唇·饮梅树下
作者：龚翔麟
朝代：清

带得春来，繁花一树迎人笑。柔娥痴小。爱把风筵照。酒地吟场，毕竟西溪好。生香绕。赋归须早。明日呼篷棹。
燕山亭·同耕客散步池上、见桂花作
作者：龚翔麟
朝代：清

又一番风，凉雨乱飘，褪尽红衣了。半月不来，狼藉苔痕，鹤径都无人扫。朱槿多情，还只恋、寒枝斜照。欹帽。记桐底敲茶，那回春杪。随意散坐苍云，早听过秋声，冷香吹到。金鹅蕊细，零缀花须，黄蝶作双飞绕。压院繁阴，忆湖上、辋川园小。呼棹。载笭箵、五亭去好。
玉京秋·竹垞书来，知沈覃九近寓高舍人宅，简寄此词
作者：龚翔麟
朝代：清

江上路。芙蓉正零乱，钓篷疏雨。楫师指点，分湖撑去。水宿今宵酒醒，冷丸前，飞堕霜羽。鸥边觑。东阳消息，竹垞传语。黑蝶斋荒苔圃。伴铜驼、高三十五。可更吟、青松红杏，西山深处。料得多情，恋只恋、一片吴天云树。茜衣女。菱唱秋风待谱。
玉女迎春慢·螺屏
作者：龚翔麟
朝代：清

六尺屏风。朝晖映、闪闪砑光无迹。半点纤尘不入。尽写江南云石。看朱成碧。是细剖、香螺黏得。啁啾文鸟，生动短葩，真好颜色。霜镔炼就轻刀，填时那用，枣心纤笔。倩作双鬟小影，称体宫衫样窄。笑拈春笛。指孔雀、雕檐一只。翠尾高擎，记向边鸾临出。
玉楼春·寄懒人
作者：龚翔麟
朝代：清

鲈鱼乡远葡萄涨。全被青青钿朵障。镜澜双桨梦中划，钓影一丝风里飏。红鳞六六难凭仗。不管愁人江北望。朝朝吹动卖饧箫，穿遍杏花疏雨巷。
珍珠令·珥
作者：龚翔麟
朝代：清

吴姬修耳搓酥削。双鬟约。因甚把神针穿却。金重未能胜，况圆珠灼烁。偶堕香泥飞燕啄。便衔去书床那角。那角。被一曲相思，钩人心著。
琐窗寒·倭奁
作者：龚翔麟
朝代：清

红叶窗深，黄花巷冷，忽来泉客。鲛绡展处，一种香奁无匹。乌玉光、映人翠妩，窥时小鸟宫黄逼。想文髹砑了，南金泥碎，鼠须匀滴。浪舶。经重译。算寻常儿女，如何消得。濮州司马，见也定添吟笈。齧金蟾、漫近圆冰，且傍红丝方砚北。待越舲、载到兜娘，付伊藏黛笔。
琐窗寒·独醉先生同谢青过瞻园汾赋，用片玉词韵
作者：龚翔麟
朝代：清

惜别西湖，归来白下，昼扃双户。桐阴剪尽，过了几番秋雨。喜乡关、故人乍逢，小楼密坐停杯语。试问君此际，清宵蜜炬，可忘羁旅。风暮。凭栏处。但一片澄烟，乱星四五。寒林月影，恰伴胎仙俦侣。觅当年、三径旧踪，乖崖醉石今在否。待墙头、放遍南枝，日涉携樽俎。
瑶华·玉绣毬
作者：龚翔麟
朝代：清

碎攒琼屑，乍见青圆，比蕃釐应别。风风雨雨，春渐老、化作后庭香雪。花时真殿，类岁晚、寒梅孤洁。笑三郎醉眼摩挲。认是满身明月。纤纤素手频攀，费几度沉吟，难扑蝴蝶。团酥越样，算移自、仙子蕊珠宫阙。寻芳尚好，最慵听、声声啼鴂。早尊前、一瓣飞来，点了玉儿红颊。
甘草子
作者：龚翔麟
朝代：清

无寐。数彻琼签，听到檐声细。月额定如丝，洒入芭蕉里。片霎金波鱼天洗。筛帘影、一泓秋水，添了花枝更娟媚。少个人同醉。
生查子
作者：龚翔麟
朝代：清

一树小桃遮，认得花楼住。辜负客寻来，何处吹箫去。旧雨尽飘零，痴燕留人语。苔印袜罗痕，也算相逢否。
生查子·吴江遇风舟中望震泽湖
作者：龚翔麟
朝代：清

风急布帆偏，半幅撑秋雨。乍听榜人喧，已失前村树。渺渺望湖波，万顷迷烟雾。犹自有渔舟，烟里飞来去。
留客住·子大、聿修、德尹相饯鸳鸯湖上
作者：龚翔麟
朝代：清

趁春涨。买鸭头、轻帆软橹，锦乡泛宅，来去鸳鸯湖上。秦淮寸梦催别，又逐梅雨声中穿细浪。诗人携饯，数亭旗堠瓦、挐烟相傍。留且向。学绣村边，缓斟花酿。笋嫩樱圆，更觅银鳞抛网。纵少吹香弄蕊，绿暗溪阴，尽堪移画舫。杜鹃啼散，约重寻、红秋菱港。
留客住·鹧鸪
作者：龚翔麟
朝代：清

粉绡底。指槲窠、双栖锦鸟，吴侬未识，约略蛮乡生意。珠江有客归说，早觉格磔，钩辀来个里。黄茅瘴雨，傍船窗、频唤堕青衫泪。惯穿翅。踯躅花边，林檎枝背。晓杜昏猿，相和一声声碎。莫怪慵听懊恼，便种兰条，也愁斑似你。动人怜处，算除非、翠馆瓣销沉水。
疏影·八月闻莺，值海棠复开
作者：龚翔麟
朝代：清

荻风橘市。甚引人晓蝶，春鹃情思。贴梗垂丝，叶已飘零，谁料花偏弄蕊。蔫然半坼如含笑，伴蘸水、芙蓉沉醉。怕老莺、乍得窥时，忘了送春香死。细认浑疑梦醒，金铃旧护影，曾啄红觜。蓦过墙西，鸭脚浓阴，惯引双雏深避。重来已是林黄变，忍又见、粉零脂碎。折一枝、插向蛩疏，莫被冷霜憔悴。
眉峰碧
作者：龚翔麟
朝代：清

湛湛秋波外。两两横山载。水际离愁无尽时，渐蹙得、双峰坏。小砚红丝洒。乌玦浓于黛。纤手描成不倩郎，粉题自照磨菱彩。
眼儿媚
作者：龚翔麟
朝代：清

一寸情澜许多愁。帘底惯凝眸。烧香寺里，踏青陌上，见又含羞。小姑昨夜双钩败，密意卖藏阄。十分才罚，挼挲斜溜，别样风流。
祝英台近
作者：龚翔麟
朝代：清

雨濛濛，香细细，芳径絮铺软。艓子花西，隔水少人唤。者边才放莺声，回波早觉，傍莎岸、翠竿忙点。柳丝挽。倩郎扶上船唇，催播燕梢转。兜取鞋帮，溺鶒恰偷眼。儿家只在前溪，斜阳树里，认小小、红扉双扇。
祝英台近
作者：龚翔麟
朝代：清

露禽喧，风信老。吹散漷阴道。四听花鹃，悔煞别离早。销凝长把留题，春山团扇，记香泪、当年和扫。五亭杳。秋潮曾扣歌船，归寻翠筒钓。蓦地相逢，影拨芡盘照。无情最恨篙师，峭帆催挂，又新雁、一绳云杪。一帘花，三尺枕。春梦几曾醒。轻逐柔绡，髣髴转蓬径。去寻水蝶岩蜂，重逢俊侣，正好约、园林烧笋。小槐顶。添声遮了新蝉，催回载诗艇。红镜穿纱，移遇半床影。柳蛮唤噙瓯香，金眉教洗，写不断、相思归兴。雪痕深，梅信浅。纸阁夜微暖。多病文园，辜负绿樽满。晓风残月歌成，桃鬟何处，且自拍、红犀轻扇。赋情倦。冻禽声里魂消，长亭短亭半。不顾愁人，小鹢去如箭。许侬招个红襟，春楼剪影，莫误了、花时银蒜。
祝英台近 其三 寄石坪
作者：龚翔麟
朝代：清

雪痕深，梅信浅。纸阁夜微暖。多病文园，辜负绿樽满。晓风残月歌成，桃鬟何处，且自拍、红犀轻扇。赋情倦。冻禽声里魂消，长亭短亭半。不顾愁人，小鹢去如箭。许侬招个红襟，春楼剪影，莫误了、花时银蒜。
祝英台近 其二 寄谢青、雪砰
作者：龚翔麟
朝代：清

一帘花，三尺枕。春梦几曾醒。轻逐柔绡，髣髴转蓬径。去寻水蝶岩蜂，重逢俊侣，正好约、园林烧笋。小槐顶。添声遮了新蝉，催回载诗艇。红镜穿纱，移遇半床影。柳蛮唤噙瓯香，金眉教洗，写不断、相思归兴。
祝英台近·其一
作者：龚翔麟
朝代：清

露禽喧，风信老。吹散漷阴道。四听花鹃，悔煞别离早。销凝长把留题，春山团扇，记香泪、当年和扫。五亭杳。秋潮曾扣歌船，归寻翠筒钓。蓦地相逢，影拨芡盘照。无情最恨篙师，峭帆催挂，又新雁、一绳云杪。
祝英台近·同远是、虎侯坐耕客斋中分调
作者：龚翔麟
朝代：清

傍鸡胫，停鸭觜。一片碧澄水。咒笋成林，门掩绿阴腻。僰童扫径移床，宵分絮语，更喜是、相逢杯底。花婪尾。小窗留得辛夷，梅弹细于蕊。催泛茗旗，重卷黑帘起。不须才道离家，挑灯未惯，化凤子、浓团香里。
祝英台近·谷雨，课童子修灌花木
作者：龚翔麟
朝代：清

数花风，逢谷雨。绿暗旧年树。径草须锄，莫碍燕来路。红蕉第一风流，移根记取。伴窗外、粉团春暮。井华水，玉虎汲洗梧桐，青青嫩如许。蝴蝶今番，闲了弄香否。丹萱第一忘忧，抽条好护。伴池上、石榴重午。
祝英台近·题耕客烧砚图
作者：龚翔麟
朝代：清

翡翠纹，鸲鹆眼，自小耒边伴。鞍背船唇，离手未曾惯。因甚兴倦江湖，归耕香草，竟烧了、红丝一半。听侬劝。且留滴露经窗，周易暇时点。诗便穷人，词却不妨按。只须记取他年，春风得意，莫污了、焚馀一半。
离亭燕·送蓝谢青
作者：龚翔麟
朝代：清

雨后蕉旗乍展。春水半篙未满。偏是蒋山陵外树，憎杀子规啼遍。上巳不曾过，却早冶游情倦。花下别筵才散。襟上离痕又染。一片布帆风里矗，谁说剪江非险。把酒算归期，柳浪莺声正软。
秋霁·泛舟西湖，薄暮坐湖心亭待月
作者：龚翔麟
朝代：清
体裁：词

买酒西泠，正萧萧雨歇，白羽风净。别浦喧禽，长堤无柳，六桥空带烟暝。采菱歌静。划波又见拿鱼艇。但目极、南北、两峰斜照乱鸿影。湖心亭子，游屐都归，留与吾曹夜凉饮。谢多情、纤阿放彩，鸳鸯露宿不知冷。半被朗吟惊乍醒。梦梁堪忆，红蕖种满方塘，月中香远，一奁秋锦。
秋霁·泛舟西湖，薄暮坐湖心亭待月
作者：龚翔麟
朝代：清

买酒西泠，正萧萧雨歇，白羽风净。别浦喧禽，长堤无柳，六桥空带烟暝。采菱歌静。划波又见挐鱼艇。但目极、南北、两峰斜照乱鸿影。湖心亭子，游屐都归，留与吾曹夜凉饮。谢多情、纤阿放彩，鸳鸯露宿不知冷。半被朗吟惊乍醒。梦梁堪忆，红蕖种满方塘，月中香远，一奁秋锦。
簇水·忆横河红叶
作者：龚翔麟
朝代：清

小宅东偏，绿阴曾听鸠边雨。几番霜信，宛剪就、猩绡残缕。恰伴僧墙黄雪，落帽风前舞。一点点、逐乱流去。夕阳暮。浴水鸟、断霞搅碎，只趁着、渔舠住。千丝撒网，便认作、金鳞聚。莫是旧沟漂出，还有人题句。愁吟客、梦过吴江路。
簇水·忆横河红叶
作者：龚翔麟
朝代：清
体裁：词

小宅东偏，绿阴曾听鸠边雨。几番霜信，宛剪就、猩绡残缕。恰伴僧墙黄雪，落帽风前舞。一点点、逐乱流去。夕阳暮。浴水鸟、断霞搅碎，只趁著、渔舠住。千丝撒网，便认作、金鳞聚。莫是旧沟漂出，还有人题句。愁吟客、梦过吴江路。
簇水·银鱼
作者：龚翔麟
朝代：清

三寸银花，香羹绝胜滦河鲤。铜街雪后，听轧轧、轻车呜市。卯酒初醒时候，最忆閒丰味。对碧椀、流匙真美。思往事。通潞日、宝坻驿近，惯小笼、捎飞骑。乡园橘笋，也恰好、筠筐至。夜夜冰厨同荐，红友青灯底。浑不恋、八测乌篷里。
簇水·银鱼
作者：龚翔麟
朝代：清
体裁：词

三寸银花，香羹绝胜滦河鲤。铜街雪后，听轧轧、轻车呜市。卯酒初醒时候，最忆閒丰味。对碧碗、流匙真美。思往事。通潞日、宝坻驿近，惯小笼、捎飞骑。乡园橘笋，也恰好、筠筐至。夜夜冰厨同荐，红友青灯底。浑不恋、八测乌篷里。
粉蝶儿
作者：龚翔麟
朝代：清

趁好风儿，一双两双得意。楝花枝、夜来浓睡。恣轻狂，采遍了、满园红碎。惹罗巾扑取，鬓边增媚。鹅溪墨浪，偏爱画手情思。引衔蝉、药苗游戏。逗春波，旋绣入、舞衣裳里。伴芙蓉秋岸，晓霜同醉。
红娘子·绯桃
作者：龚翔麟
朝代：清

千叶繁花映。几个疏篁静。不傍妆楼，不临书幌，只依苔径。似旧家、姊妹隔江来，恰双双相并。惯似残霞凝。未怯春风冷。才踏流莺，又飞山鹧，一枝难定。试移根、曲水小桥边，伴湔衣人影。
红窗听
作者：龚翔麟
朝代：清

滑簟横陈金带枕。春梦窄、见日高还寝。蜃窗过雨蘋飙迅，被万荷喧醒。才傍圆冰匀媚粉。因郎劝、又中卯酒，瞢腾难定。翠帱重展，任蝉云不整。
绛都春·题耕客桃乡农词卷
作者：龚翔麟
朝代：清

蕉衫槿帽。趁古水百折，花阴移棹。八九点鸥，引入仙源，香风绕。乞浆崔护今番到。也迷却、重门深杳。竹间杨外，红情不断，解迎人笑。真好。苔行莎坐，拓耕屋只在、云根石杪。自有桃娘，挽樱评柳，都休了。收残黄垄獐牙稻。便料理、秋矶蓑钓。醉眠船尾罾头，醒来月小。
绣带儿·书带鸟
作者：龚翔麟
朝代：清

碾玉作身轻。惯见宿朱茎。风里低飞堪爱，双尾白罗缨。十样锦笺精。倩束取、付与多情。墨痕先染，乌丝一线，最是分明。
绮罗香·玉兰
作者：龚翔麟
朝代：清

径草才芽，官梅已叶，花信棠梨初转。几树珑松香雪，后庭开遍。临绿水、似剪蓉裳，伴冷月、胜滋兰畹。只愁他、春雨春风，一枝吹动夕阳院。双双蝴蝶倦舞，乍入花深处，教人难辨。点地飘廊，未数唐昌宫畔。飞玉盏、缟袂凭携，照黄昏、晶帘都捲。恰纤手、寒具调成，画图休便展。
绮罗香·芸筑成同耕客赋
作者：龚翔麟
朝代：清

爱补荷衣，慵含鸡舌，只合与鸥为侣。一砚随身，贪看江南云树。拓小槛、蝶外飘花，辟斜径、燕边零雨。笑今番、移得春来，春光已到断魂处。重墙青粉砑短，待种梧桐百尺，翠阴西护。石尽堪铺，须向乱山根取。喜连桷、仙李吟窗，共携插、杜蘅香圃。怕日长、正好支颐，软红催又去。
绿意 其一 题朱锡鬯蕃锦集和沈融谷韵
作者：龚翔麟
朝代：清

尊前调别。把箧中旧句，翻作新阕。换羽移宫，短拍么弦，恰配酒筹歌节。悬针垂露香笺襞，付扇底、春风桃叶。是谁能、纫百家衣，只许半山人说。长木当年卜宅，竹梧小径里，醧舫幽绝。落拓江湖，投老心情，一任兔华圆缺。无端启事来青琐，惹双鬓、翻添霜雪。问甚时、重荷烟锄，吟过月波楼月。
绿意 其二 芭蕉
作者：龚翔麟
朝代：清

青青乍展。似酒旗著雨，风里先飐。倚石婆娑，一片苔痕，长得露禽为伴。抽条布叶才含丈，把小小、红窗遮断。记旧时、月影墙阴，疑共翠鬟相见。池上浓阴正午，那人乍浴罢，祛暑频扇。素手金刀，弱缕裁成，不减絺衣纤软。只愁林外秋声起，渐做出、许多清怨。须傍将、孔翠屏隈，描入边鸾东绢。
绿意·题朱锡鬯蕃锦集和沈融谷韵
作者：龚翔麟
朝代：清

尊前调别。把箧中旧句，翻作新阕。换羽移宫，短拍么弦，恰配酒筹歌节。悬针垂露香笺襞，付扇底、春风桃叶。是谁能、纫百家衣，只许半山人说。长木当年卜宅，竹梧小径里，醧舫幽绝。落拓江湖，投老心情，一任兔华圆缺。无端启事来青琐，惹双鬓、翻添霜雪。问甚时、重荷烟锄，吟过月波楼月。青青乍展。似酒旗著雨，风里先飐。倚石婆娑，一片苔痕，长得露禽为伴。抽条布叶才含丈，把小小、红窗遮断。记旧时、月影墙阴，疑共翠鬟相见。池上浓阴正午，那人乍浴罢，祛暑频扇。素手金刀，弱缕裁成，不减絺衣纤软。只愁林外秋声起，渐做出、许多清怨。须傍将、孔翠屏隈，描入边鸾东绢。
罥马索·白下逢谭左羽，即送其游吴趋
作者：龚翔麟
朝代：清

古秦淮，一片粼粼白蘋水。水楼歌扇，可怜零落斜阳里。城南草绿，钿车人少，不是当年长干里。甚饮徒船舣松门，偏问伤心六朝事。燕子。双双早趁，初蜂瘦蝶，露杏香边闹春意。来听廊腰帘纤，雨吹堕玉梅残蕊。画帘挑烛，才话离情，又一声声琼签起。怪整装、酒城遥盼，催挂轻帆冷云底。
翻香令·指环
作者：龚翔麟
朝代：清

镀镮小小夜光嵌。约时恰称嫩葱纤。第五指，同心扣，试挂枝、榴火一齐炎。春眠偏怪燕呢喃。惊回同梦启香奁。匀面了，笼鬟未，算郁金、鲜锡惯曾黏。
莺啼序·寄蓝谢青，即用谢青见别原韵
作者：龚翔麟
朝代：清

东皋荜门小小，记蓝生隐处。爱城曲、宛转笆篱，晨凫缓系曾许。载画榼、沈家池馆，酒徒跋扈容龚五。又帆抽秋霁，苍鴚点点偏阻。敲月瞻园，翠藓四壁，听蛩螀似诉。惯引起、乡国离愁，梦中呼艇欲去。喜醒来、茶瓶厅事，卸冬装、旧游重数。笑移宫换徵多乖，被周郎顾。木瓜清酿，莲子深杯，待兴阑三鼓。向拳石婆娑，日对良友，我自逍遥，可忘兰署。歌扇招邀，卖灯春市，长千才卓浮图杖，更蒋陵、寻遍苔枝路。诗逋未了，楝花风里魂消，柳梢莫挽船住。中山卉水，从此凄凉，料吟情最苦。慵续取、江淹词赋。拟倩杜鹃，暂歇啼红，会人言语。浑是无凭，萍藻散聚，寒潮直接锁澜水，剖瓜刀、鱼腹传鹅素。冷枫盼到殷时，双桨冲波，西泠问渡。
莺啼序·赠李耕客
作者：龚翔麟
朝代：清

春风得渔几度，向青油幕里。听朱十、细数词人，鸳鸯湖上三李。见半箧、耒边乐府，周情柳思心先醉。遇东华香土，停鞭一笑秋市。衮衮匆匆，文宴乍聚，恨分襟容易。更片霎、催艇河湾，俶装还指越水。短长亭、垂杨暗雨。化离席、芳尊清泪。算相思，江北江南，定盈红纸。从兹改岁，我渡秦淮，邈旧山云际。趁五两、金焦转舵，潜数烟驿，棹过杉青，访君梅里。竹垞小住，绳床醧舫，潇潇疏筱秋声碎，闻故人、消息添憔悴。游踪细说，流连罨画溪边，归期未卜冬底。凌晨解缆，几日西泠，把木兰且舣。初不分、鸥乡重对。酬酢正浓，忽唱吴趋，又将离矣。临岐后约，频萦梦寐，收灯过了鱼浪暖，盼蒲帆、卸处江天霁。吟窗相望松间，除却填词，便寻孔翠。
菩萨蛮 题画八首 其一
作者：龚翔麟
朝代：清
体裁：词

春山一抹垂杨外。春花千点晴霞缀。春水碧于蓝。春阳远近含。春衫丝襻解。春酒划皮载。春望转悠然。春风容醉眠。
菩萨蛮 题画八首 其七
作者：龚翔麟
朝代：清
体裁：词

瘦驴偏爱冲泥健。雪花如掌前山漫。此际最消魂。村村掩店门。松关开绝顶。鱼板空林振。急去访山僧。分尝玉版羹。
菩萨蛮 题画八首 其五
作者：龚翔麟
朝代：清
体裁：词

爱他一片玲珑石。拒霜枝沁苔痕碧。才放两三花。风前故故斜。老莲遣墨沈。挂壁知秋信。不用到重阳。篱根始斗觞。
菩萨蛮 题画八首 其六
作者：龚翔麟
朝代：清

？霜不着秋容淡。村南村北溪流浅。绝壁听潺湲。扶䉫石磴攀。家家凭水阁。一带山窗拓。尽在白云间。天风吹面寒。
菩萨蛮 题画八首 其四
作者：龚翔麟
朝代：清
体裁：词

短篱随岸逶迤转。杉青枫紫山根满。只是不开门。都无人境喧。遥峰晴缥渺。略彴人来少。独自一凭楼。斜阳数钓舟。
菩萨蛮·其三
作者：龚翔麟
朝代：清
体裁：词

并刀剪取吴淞水。人家两岸疏篱缀。采捕是生涯。家家有钓车。似晴还似雨。远棹溟濛处。帆席不曾撑。江风知未生。
菩萨蛮·其八
作者：龚翔麟
朝代：清
体裁：词

一间茅屋疏篁压。最怜富户双螺插。绕砌长莓苔。多时客未来。不知名与姓。对面原难认。只看有梅花。逋仙应是他。
菩萨蛮·其六
作者：龚翔麟
朝代：清
体裁：词

𧹢霜不着秋容淡。村南村北溪流浅。绝壁听潺湲。扶䉫石磴攀。家家凭水阁。一带山窗拓。尽在白云间。天风吹面寒。
菩萨蛮·题画
作者：龚翔麟
朝代：清

爱他乱竹开三径。不通车马香泥润。篱角覆花须。堂襟养鹤雏。兴来寻酒望。时倚看山杖。归去水云昏。斜阳半掩门。
菩萨蛮·题画
作者：龚翔麟
朝代：清

赤泥亭子沙头小，青青丝柳轻阴罩。亭下响流澌，衣波双鹭鹚。田田初出水，菡萏念娇蕊。添个浣衣人。红潮较浅深。
菩萨蛮·题画八首
作者：龚翔麟
朝代：清

春山一抹垂杨外。春花千点晴霞缀。春水碧于蓝。春阳远近含。春衫丝襻解。春酒划皮载。春望转悠然。春风容醉眠。赤泥亭子沙头小。青青丝柳轻阴罩。亭下响流澌。浴波双鹭鸶。田田初出水。菡萏含娇蕊。添个浣衣人。红潮较浅深。并刀剪取吴淞水。人家两岸疏篱缀。采捕是生涯。家家有钓车。似晴还似雨。远棹溟濛处。帆席不曾撑。江风知未生。短篱随岸逶迤转。杉青枫紫山根满。只是不开门。都无人境喧。遥峰晴缥渺。略彴人来少。独自一凭楼。斜阳数钓舟。爱他一片玲珑石。拒霜枝沁苔痕碧。才放两三花。风前故故斜。老莲遣墨沈。挂壁知秋信。不用到重阳。篱根始斗觞。？霜不着秋容淡。村南村北溪流浅。绝壁听潺湲。扶䉫石磴攀。家家凭水阁。一带山窗拓。尽在白云间。天风吹面寒。瘦驴偏爱冲泥健。雪花如掌前山漫。此际最消魂。村村掩店门。松关开绝顶。鱼板空林振。急去访山僧。分尝玉版羹。一间茅屋疏篁压。最怜富户双螺插。绕砌长莓苔。多时客未来。不知名与姓。对面原难认。只看有梅花。逋仙应是他。
菩萨蛮·题画八首其二
作者：龚翔麟
朝代：清
体裁：词

赤泥亭子沙头小。青青丝柳轻阴罩。亭下响流澌。浴波双鹭鸶。田田初出水。菡萏含娇蕊。添个浣衣人。红潮较浅深。
蓦山溪
作者：龚翔麟
朝代：清

好春三月，蓦山溪时候。二十四番风，只解管、吹花擘柳。平芜似剪，藉处软于茵，携画榼，岸乌巾，缓引三升酒。青猿扶醉，行到青溪口。新涨小红桥，露湔红、纤纤素手。惊鸿回影，催上绿琼辀，者边走。那边走。莫把游骢骤。
虞美人影
作者：龚翔麟
朝代：清

斜风花外飘红雨。杜宇声中春暮。一棹冲波来去。芳草秦淮渡。谁家亭阁临流处。日日鸾笙吹度。不是有人窥户。那用疏帘护。
蝶恋花·冶城寒食，忆南湖旧游
作者：龚翔麟
朝代：清

蜡蒂垂丝梅后破。又早花风。寒食催新火。浑忘年时篷背坐。断桥斜日收兰柁。懊恼乌蟾容易堕。愁里诗边，挂梦莼乡过。耕侣相邀寻翠逻。镜心红碎鸳鸯大。
行香子·寄朱文盎
作者：龚翔麟
朝代：清

玄武门边。朱雀桥边。镇相依、藤帽丝鞭。槐黄促别，早隔华年。又杜鹃啼，海棠落，一春残。云冷鸿天。浪杳鱼天。十三行、锦字谁传。毵毵雉尾，归思应牵。算不如侬，移钓艇，就鸥眠。
西江月
作者：龚翔麟
朝代：清

凉月乍飞一点，小于帘底珊钩。恼人花外盼红楼。已是兰灯吹后。刬袜谁知先在，秋千笋柱东头。归时恰遇玉香兜。不分莎阶携手。
西湖月·耕客怀春风湖上之游，仿黄蓬瓮自度商调，填寄远是，索予同按律吕，音乖未能倚声歌也
作者：龚翔麟
朝代：清

秋来到处消魂，忍还忆湖心，暮岚春涨。屐痕不定，评花倚担，捕鱼抛纲。饧箫茶鼓外，迎一阵香风摇细桨。怪纵少、绿意红情，也尽燕飘莺飏。米囊柔飐墙头，认那角僧房，便停书幌。菰莼信美，荒桥断浦，翠迷烟榜。重游应似梦，况真向浓团乡里望。妒此际、背锦簪萸，霅溪无恙。
解语花·黄葵
作者：龚翔麟
朝代：清

檀心薄晕，金粉轻匀，秋阳淡添素影。苦竹枪篱，带寒泉、清浅两三枝映。临风叶逞，似碧爪、纤纤尖冷。赤米白盐烹紫蓼，输尔山厨并。前村沽得桂醑，消领晚凉，残醉霎儿醒。露重香迟，宛仙鹅、月里旧时妆靓。流萤耿耿。飞近花房难破暝。一段冶情凭雁子，须染吴笺赠。
解连环·钏
作者：龚翔麟
朝代：清

轻容窄袖。试并刀齐捲，春痕先漏。斲粟似、月晕般圆，爱双约腕酥，叶绣花镂。不是山凝，也不是、悬黎琢透。是苓根千载，秋葵颜色，蛮丝穿就。镜台日长倦绣。坐閒园斗草，霎时输后。嗔女伴，不算榆钱，强解付当垆，泥沽香酒。忽听郎归，怕问取、寄情存否。拚藏阄、席上赢回，绾来依旧。
踏莎行 其一 句曲
作者：龚翔麟
朝代：清

长短旗亭，淡黄杨柳。风鞭露？红鸯骤。云中塔影一条青，这回知近山城口。少驻初程，解衣沽酒。楼窗彷佛曾垂手。当垆笑指粉墙看，镵诗记得前番否。
踏莎行 其一 句曲
作者：龚翔麟
朝代：清
体裁：词

长短旗亭，淡黄杨柳。风鞭露𩍐红鸯骤。云中塔影一条青，这回知近山城口。少驻初程，解衣沽酒。楼窗彷佛曾垂手。当垆笑指粉墙看，镵诗记得前番否。
踏莎行 其二 丹阳
作者：龚翔麟
朝代：清

鞭哨青骡，村投白兔。不寒不暖飘秋雨。草花揉碎雪蹄香，纷纷乱蝶随鬉舞。水漫城坳，从兹唤渡。逢人先问丁家埠。扬州划子鸭儿头，凭谁载取离愁去。
踏莎行·句曲
作者：龚翔麟
朝代：清

长短旗亭，淡黄杨柳。风鞭露？红鸯骤。云中塔影一条青，这回知近山城口。少驻初程，解衣沽酒。楼窗彷佛曾垂手。当垆笑指粉墙看，镵诗记得前番否。鞭哨青骡，村投白兔。不寒不暖飘秋雨。草花揉碎雪蹄香，纷纷乱蝶随鬉舞。水漫城坳，从兹唤渡。逢人先问丁家埠。扬州划子鸭儿头，凭谁载取离愁去。
过龙门·金鱼
作者：龚翔麟
朝代：清

脂粉旧香塘。影蘸丝杨。花纹不数紫鸳鸯。一种藻鳞金色嫩，三尾拖凉。蔽日有青房。翠网休张。池星密处惯迷藏。雨过满奁真个似，濯锦秋江。
迈陂塘·辛酉初夏，将买骑北行，寄别禾中朋好
作者：龚翔麟
朝代：清

甚匆匆、兰长笋老，残春暗里偷换。梦魂只道吴根近，万柳千亭遮遍。寻不见。那一日、吹香嚼蕊晴湖面。江桥朱板。有多少堆蓑，鸭头燕尾，未解载情返。纤离马，？影鞭丝鞯汗。秣陵又别吟伴。东齐北蓟重重驿，无那签程更远。逢花店。纵抛尽、囊钱难买乡园馔。小轮轻线。好待我红秋，藤桡划水，来泊韭溪岸。
迈陂塘·辛酉初夏，将买骑北行，寄别禾中朋好
作者：龚翔麟
朝代：清
体裁：词

甚匆匆、兰长笋老，残春暗里偷换。梦魂只道吴根近，万柳千亭遮遍。寻不见。那一日、吹香嚼蕊晴湖面。江桥朱板。有多少堆蓑，鸭头燕尾，未解载情返。纤离马，𩍐影鞭丝鞯汗。秣陵又别吟伴。东齐北蓟重重驿，无那签程更远。逢花店。纵抛尽、囊钱难买乡园馔。小轮轻线。好待我红秋，藤桡划水，来泊韭溪岸。
还京乐
作者：龚翔麟
朝代：清

绿筱岸，津鼓催人且自抛钓线。负吟情酒分，趁潮真去，锁愁閒院。正芰荷风暖。骄嘶蜀马红鞯汗。最是销凝软尘里，总迷诗眼。踏青齐路，忆金鞭、茸帽当年，分骑曾射，平沙丛雁。山根重觅浆家，认依然、柳棬凉罐。算晓风、残月囗卢沟，签程未远。妒梦无莺语，短宵长在江面。
醉公子
作者：龚翔麟
朝代：清

马首山无数。绿绕仙源去。花外雨如丝。青青湿酒旗。笑指垂杨碧。未把红楼隔。树杪有双鬟。春风小画栏。
金浮图·同独醉先生谢青登长干浮图
作者：龚翔麟
朝代：清

城南寺。长干旧里。百尺浮圆，金琅珰启。乍凭栏、指点江城里。绝顶攀跻，渐觉众山低翠。渺渺水光天际。斜阳影向，燕子矶头坠。最喜是。东风乍起。积雪半消，一番新霁。酒瓶悔不携来此。官舍归时，午夜君须记。试坐小山石磴，林梢塔火，一望消残醉。
金缕曲·和韵答查声山
作者：龚翔麟
朝代：清

梅际喧群雀。正閒园、轻暖轻寒，酿春山阁。独坐慵斟龙潭酒，难忘年时酬酢。恨那日、扁舟水郭。一霎吴歌冲雨别，梦相寻、江北江南各。麻姑拓，向谁索。赤鳞剖得情非昨。爱分明、蝇头虿尾，香皮藤角。最忆芸窗填词暇，何处行吟采药。更莫惜、频邮杰作。二十四番风信了，问可能、真践秦淮约。盼去雁，海天落。
金缕曲·送朱文盎归鸳湖
作者：龚翔麟
朝代：清

最恨秦淮柳。甚今朝、征衫才脱，离筵还又。和露一枝风里折，送客秋阳亭堠。计归路、鸳鸯湖口。几幅蒲帆穿疏雨，柁楼人、背指黄花瘦。兰陵过，且沽酒。昔游历历频回首。忆西窗、醉底徵歌，烛悬红豆。一自短车辞日下，共尔鞭丝前后。都不似、这番挥手。惹起閒愁浑如絮，问轻鸿、后夜能传否。竹垞竹，待君久。
金缕曲·送鲍子韶入江西尚将军幕
作者：龚翔麟
朝代：清

客许真无定。乍重逢、劳劳亭下，片帆思逞。且尽临分杯中物，小住长干烟艇。猛记得、春深三径。朱沈风流双点笔，井桐花、嫩拂斜阳暝。吟别曲，又秋冷。平戎上策今谁并。看书生、援袍草檄，笑谈俄顷。潭影閒云西山暮，不浅登楼清兴。更远渡、章江如镜。懊恼泽家南禽语，想听残、瘴雨船窗凭。盼消息，早梅赠。
钓船笛 其一 渔庵
作者：龚翔麟
朝代：清

烟际结茅庵，芦翠蓼红为壁。晒网恰如帘挂，蔽下春斜日。晚来波定月华圆，乘醉学吹笛。搅得眠鸥不睡，早飞来一只。
钓船笛 其三 蓑衣
作者：龚翔麟
朝代：清

最爱绿茸茸，雨洗一番添翠。转过荻苗青处，远看来无二。眠云拥月不知年，稳着几曾敝。却笑制荷衣客，触西风先碎。
钓船笛 其二 钓矶
作者：龚翔麟
朝代：清

一片碧粼粼，刚剩山根青石。人去芦中晚饭，被鸶禽偷立。垂杨不住扫浮萍，苔翠未曾积。忘了叉虾莉笓，向滩头寻得。
钓船笛 其五 背篷
作者：龚翔麟
朝代：清

细细劈桃枝，织个随身烟壳。把着翠筒溜去。笑沙禽不觉。雨中局蹐也相忘，只当戴青箬，罢钓一齐回去，听鸣桹各各。
钓船笛 其四 箬笠
作者：龚翔麟
朝代：清

叠就笋皮圆，只蔽春霖冬雪。若问九衢尘影，浑不曾飞入。偶然笭箸失携来，仰贮小鱼鬣。去趁前村晚市。挂肩头背月。
钓船笛·渔庵
作者：龚翔麟
朝代：清

烟际结茅庵，芦翠蓼红为壁。晒网恰如帘挂，蔽下春斜日。晚来波定月华圆，乘醉学吹笛。搅得眠鸥不睡，早飞来一只。一片碧粼粼，刚剩山根青石。人去芦中晚饭，被鸶禽偷立。垂杨不住扫浮萍，苔翠未曾积。忘了叉虾莉笓，向滩头寻得。最爱绿茸茸，雨洗一番添翠。转过荻苗青处，远看来无二。眠云拥月不知年，稳着几曾敝。却笑制荷衣客，触西风先碎。叠就笋皮圆，只蔽春霖冬雪。若问九衢尘影，浑不曾飞入。偶然笭箸失携来，仰贮小鱼鬣。去趁前村晚市。挂肩头背月。细细劈桃枝，织个随身烟壳。把着翠筒溜去。笑沙禽不觉。雨中局蹐也相忘，只当戴青箬，罢钓一齐回去，听鸣桹各各。
钗头凤·收香鸟
作者：龚翔麟
朝代：清

青杨柳。溪亭右。旧家姊妹携尊酒。探花使。怜人意。小鬟钗股，一双齐缀。觑。觑。觑。收红袖。归来后。春纤拈处同消瘦。彩笼闭。添沉水。灯前倒挂，绕帘香气。细。细。细。
霜叶飞·俞邰、雪客索九日词，同耕客倚声应之
作者：龚翔麟
朝代：清

一帘霜晓开门讶，茱萸多半红了。重阳已忘是今朝，忽鸟封传到。问蓉幕、新添赋草。筼房催按蘋洲调。算楮园携酒，扶双屐、梨庄冷风，早见吹帽。最念绰板尊前、偷声鬲指，那知醉里残照。蒋山近不碍支筇，定此时登眺。怅宫阁、扃扉林杪。依人只有黄花小。便唤起吟情，除却东篱，别无诗料。
霜叶飞·柑
作者：龚翔麟
朝代：清

碧丛丛里新霜后，婆娑一院香细。黄金三寸压枝圆，正已凉天气。试小剪、生枝平蒂。绿窗先拭乌皮几。见罗帕分来，惹赋笔、沉吟取对，南海丹荔。秋雨乍歇江城，洞庭船到，翠箬封裹轻启。尊前香雾噀云鬟，笑殷勤收子。浑难忘、红灯旧事。抽身乌帽黄尘矣。买二顷、良田去，春日晴江，踞床林底。
霜天晓角·涿州道中望胡良僧寺作
作者：龚翔麟
朝代：清

月有微黄。听疏钟尚撞。林鸟村鸡枥马，喧不住、趣行装。楼桑。烟垄荒。晓珠还隐光。随意鞭丝高下，秋木外、是胡良。
露华·蓼花
作者：龚翔麟
朝代：清

芰衣零乱。甚冷淡赪茸，也豁秋眼。睡醒鴂鶄，翻翅青枝先颤。有时细糁池星，越爱翠深红浅。渔郎过，烟蓑乍穿，早缀千点。沿流巧补断岸。落水礁无声，云子难辨。听说山厨曾煮，鸭脚同荐。渐渐开到芦边，误了渚鸿寻伴。凉月里，鸳鸯占作翠馆。
风流子·落花
作者：龚翔麟
朝代：清

冶白倡红渐怯。软衬香蹄蹀躞。罗袜底，綵绷边，看去唾绒无别。风末。飘忽。认了惊飞蝴蝶。
鹊桥仙
作者：龚翔麟
朝代：清

旧乡越角，阿侬生长，偏在北平城下。廿年才一识家林，浑未解、西陵词话。横河新筑，药栏梧井，尽好送春销夏。软红略肯放人閒，便摒挡、山装归也。
鹊桥仙·戏题友人艳词后
作者：龚翔麟
朝代：清

眉梢分翠，唇尖横玉，柔脆未输莺骨。越侬也解折閒花，似倦采、秋香细蝶。枕鸳移并，晨凫嘶杀，红浪才翻魂怯。双眠那得到黄昏，又几见、晓风残月。
齐天乐·寄雪砰
作者：龚翔麟
朝代：清

笠檐蓑袂渔乡侣，吴根楚尾分散。八尺风漪，一帘月额，梦里有时相见。琼签恨短。早城柳翻鸦，楼巢起燕。独凭朱栏，镜奁照影暗魂断。东园消夏正好，吟仙裙屐聚，筹碧攒椀。酒外禽多，澄边鱼密，料有香缄传远。兰江风便。判细桨轻划，来寻曲院。对卷鲸波，玉舟休放浅。
齐天乐·寄雪砰
作者：龚翔麟
朝代：清
体裁：词

笠檐蓑袂渔乡侣，吴根楚尾分散。八尺风漪，一帘月额，梦里有时相见。琼签恨短。早城柳翻鸦，楼巢起燕。独凭朱栏，镜奁照影暗魂断。东园消夏正好，吟仙裙屐聚，筹碧攒碗。酒外禽多，澄边鱼密，料有香缄传远。兰江风便。判细桨轻划，来寻曲院。对卷鲸波，玉舟休放浅。
齐天乐·蝉
作者：龚翔麟
朝代：清

缘阴几日浓如幄，新声又喧嘉树。避雀惊嘶，鸣条倦咽，响逐回风难住。斜阳几度。说不尽齐宫，旧时凄楚。唤起残妆，为他描上鬓边去。吴园犹记往事，向嫩凉院落，曾听伊处。暑雨灯昏，冰笺粉砑，谱入丝桐更苦。惊心时序。怕转眼西风，一天寒露。石井铜铺，砌蛩相伴语。
齐天乐·题朱锡鬯烟雨归耕图
作者：龚翔麟
朝代：清

不朝不野无拘束，白发也添千缕。竹笠冲烟，棕鞋踏草，旧日沙堤慵住。孤行谁侣。任南粤东齐，有时燕楚。十载飘零，而今可是那情绪。消魂赢得艳句。惹逢迎到处，归计迟暮。长水依然，竹垞无恙，况有灯前儿女。先生休矣，便归也何妨，学为农圃。姜蔗湖田，春锄长带雨。
一剪梅
作者：龚自珍
朝代：清

一丸微月破黄昏。卷定帘痕。划定炉痕。春归谁与试温存。春瘦三分。人瘦三分。柳花桃叶正纷纷。掩了重门。阁了芳樽。安排怊怅倚罗屏。红字消魂。香字招魂。
一痕沙
作者：龚自珍
朝代：清

东指羽陵山下。小有亭楼如画。松月夜窗虚。待卿居。闲却调筝素手。只合替郎温酒。高阁佛灯青。替钞经。
三别好诗 其一 题吴骏公梅村集
作者：龚自珍
朝代：清
体裁：七言绝句

莫从文体问高庳，生就灯前儿女诗。一种春声忘不得，长安放学夜归时。
三别好诗 其三 题宋左彝学古集
作者：龚自珍
朝代：清
体裁：七言绝句

忽作泠然水瑟鸣，梅花四壁梦魂清。杭州几席乡前辈，灵鬼灵山独此声。
三别好诗 其二 题方百川遗文
作者：龚自珍
朝代：清
体裁：七言绝句

狼藉丹黄窃自哀，高吟肺腑走风雷。不容明月沈天去，却有江涛动地来。
丑奴儿令
作者：龚自珍
朝代：清

赤栏桥外垂杨柳，似我秋心。一阵秋阴。槭槭萧萧秋便深。佛箭容我摊经坐，细剔龛灯。多谢诗僧。明夜挈舟又羽陵。
丑奴儿令
作者：龚自珍
朝代：清

鸾笺偷写伊名字，琴语依稀。筝语依稀。花影无媒忽进帏。兰因絮果从头问，吟也凄迷。掐也凄迷。梦向楼心灯火归。
丑奴儿令·吠月坡半林订游
作者：龚自珍
朝代：清

游踪廿五年前到，江也依稀。山也依稀。少壮沈雄心事违。词人问我重来意，吟也凄迷。说也凄迷。载得齐梁夕照归。
丑奴儿令·沉思十五年中事
作者：龚自珍
朝代：清
体裁：词

沉思十五年中事，才也纵横。泪也纵横。双负箫心与剑名。
春来没个关心梦，自忏飘零。不信飘零。请看床头金字经。
丑奴儿令·沉思十五年中事
作者：龚自珍
朝代：清

沉思十五年中事，才也纵横，泪也纵横，双负箫心与剑名。春来没个关心梦，自忏飘零，不信飘零，请看床头金字经。
世上光阴好
作者：龚自珍
朝代：清
体裁：五言排律

世上光阴好，无如绣阁中。静原生智慧，愁亦破鸿濛。万绪含淳待，三生设想工。高情尘不滓，小别泪能红。玉茁心苗嫩，珠穿耳性聪。芳香笺艺谱，曲盝数窗栊。远树当山看，云行入抱空。枕停如愿月，扇避不情风。昼漏长千刻，宵缸梦几通。德容师窈窕，字体记玲珑。朱户春晖别，蓬门淑晷同。百年辛苦始，何用嫁英雄。
丙戌秋日独游法源寺寻丁卯戊辰间旧游遂经过寺南故宅惘然赋
作者：龚自珍
朝代：清
体裁：古风

髫年袌秋心，秋高屡逃塾。宕往不可收，聊就寺门读。春声满秋空，不受秋束缚。一叟寻声来，避之入修竹。叟乃喷古笑，烂漫晋宋谑。寺僧两侮之，谓一猿一鹤。归来慈母怜，摩我百怪腹。言我衣裳凉，饲我芋栗熟。万恨未萌芽，千诗正珠玉。醰醰心肝淳，莽莽忧患伏。浩浩支干名，漫漫人鬼箓。依依灯火光，去去门巷曲。魂魄一惝恍，径欲叩门宿。千秋万岁名，何如小年乐。
东陵纪役
作者：龚自珍
朝代：清

天伣徽音在，龙飞故剑亡。两宫仪裴亹，七萃泪淋浪。郁律川原势，低徊葆吹长。东行三百里，何处白云乡。帝子华年小，初弦宝月沈。端娴三肃礼，悯动六宫深。徒殡飞秋雪，迎神下彩禽。松楸依在咫，慈孝万年心。閤事疏朝请，君恩许看山。日衔宿星去，神拂凤皇还。望眼将连海，诗声欲过关。云旗风马队，旬日梦魂间。
东陵纪役·其一
作者：龚自珍
朝代：清

天伣徽音在，龙飞故剑亡。两宫仪裴亹，七萃泪淋浪。郁律川原势，低徊葆吹长。东行三百里，何处白云乡。
东陵纪役·其三
作者：龚自珍
朝代：清

閤事疏朝请，君恩许看山。日衔宿星去，神拂凤皇还。望眼将连海，诗声欲过关。云旗风马队，旬日梦魂间。
东陵纪役三首·其一
作者：龚自珍
朝代：清
体裁：五言律诗

天伣徽音在，龙飞故剑亡。两宫仪斐亹，七萃泪淋浪。郁律川原势，低佪葆吹长。东行三百里，何处白云乡。
东陵纪役三首·其三
作者：龚自珍
朝代：清
体裁：五言律诗

閤事疏朝请，君恩许看山。口衔星宿去，袖拂凤皇还。望眼将连海，诗声欲过关。云旗风马队，旬日梦魂间。
东陵纪役三首·其二
作者：龚自珍
朝代：清
体裁：五言律诗

帝子华年小，初弦宝月沈。端娴三肃礼，悯动六宫深。徒殡飞秋雪，迎神下彩禽。松楸依在咫，慈孝万年心。
临江仙二首
作者：龚自珍
朝代：清

一角红窗低嵌月，矮屏山蹙罗纹。梨花情性怕黄昏。泪怜银蜡浅，心比玉炉温。底事雏鬘憨不醒，冬冬虬箭宵分。起来亲手放帘痕。春空凉似水，西北有娇云。酒渴思茶交午饭，沈烟闲拨钗梁。小梅花盒教添香。填词浑已懒，何况脱衣裳。才把梦儿牢捉住，无端又著思量。十分情愿是回肠。欲抛抛不得，敧枕数鸳鸯。
临江仙二首·其一
作者：龚自珍
朝代：清

一角红窗低嵌月，矮屏山蹙罗纹。梨花情性怕黄昏。泪怜银蜡浅，心比玉炉温。底事雏鬘憨不醒，冬冬虬箭宵分。起来亲手放帘痕。春空凉似水，西北有娇云。
临江仙二首·其二
作者：龚自珍
朝代：清

酒渴思茶交午饭，沈烟闲拨钗梁。小梅花盒教添香。填词浑已懒，何况脱衣裳。才把梦儿牢捉住，无端又著思量。十分情愿是回肠。欲抛抛不得，敧枕数鸳鸯。
临江仙二首·其二
作者：龚自珍
朝代：清
体裁：词

酒渴思茶交午饭，沈烟闲拨钗梁。小梅花盒教添香。填词浑已懒，何况脱衣裳。才把梦儿牢捉住，无端又著思量。十分情愿是回肠。欲抛抛不得，欹枕数鸳鸯。
乙酉十二月十九日得汉凤纽白玉印一枚文曰緁伃妾赵既为之说载文集中矣喜极赋诗为寰中倡时丙戌上春也·其一
作者：龚自珍
朝代：清
体裁：五言律诗

寥落文人命，中年万恨并。天教弥缺陷，喜欲冠平生。掌上飞仙堕，怀中夜月明。自夸奇福至，端不换公卿。
乙酉十二月十九日得汉凤纽白玉印一枚文曰緁伃妾赵既为之说载文集中矣喜极赋诗为寰中倡时丙戌上春也·其三
作者：龚自珍
朝代：清
体裁：五言律诗

夏后苕华刻，周王重璧台。姒书无拓本，姬室有荒苔。小说冤谁雪，灵踪閟忽开。更经千万寿，永不受尘埃。
乙酉十二月十九日得汉凤纽白玉印一枚文曰緁伃妾赵既为之说载文集中矣喜极赋诗为寰中倡时丙戌上春也·其二
作者：龚自珍
朝代：清
体裁：五言律诗

入手消魂极，源流且莫宣。姓疑钩弋是，人在丽华先。暗寓拚飞势，休寻德象篇。定谁通小学，或者史游镌。
乙酉十二月十九日得汉凤纽白玉印一枚文曰緁伃妾赵既为之说载文集中矣喜极赋诗为寰中倡时丙戌上春也·其四
作者：龚自珍
朝代：清
体裁：五言律诗

引我飘飖思，他年能不能。狂胪诗万首，高供阁三层。拓以甘泉瓦，然之内史灯。东南谁望气，照耀玉山棱。
乙酉腊见红梅一枝思亲而作时小客昆山
作者：龚自珍
朝代：清
体裁：古风

一十四年事，胸中盎盎春。南天初返棹，东阁正留宾。芳意惊心极，愁容入梦频。娇儿才竟尽，不赋早梅新。绛蜡高吟者，年年哭海滨。明年除夕泪，洒作北方春。天地埋忧毕，舟车祖道频。何如袌冰雪，长作墓庐人。
乙酉除夕梦返故庐见先母及潘氏姑母
作者：龚自珍
朝代：清
体裁：五言律诗

门内沧桑事，三人隐痛深。凄迷生我处，宛转梦中寻。窗外双梅树，床头一素琴。醒犹闻絮语，难谢九原心。
九月二十七夜梦中作
作者：龚自珍
朝代：清
体裁：七言绝句

官梅只作野梅看，月地云阶一倍寒。翻是桃花心不死，春山佳处泪阑干。
二哀诗·其一
作者：龚自珍
朝代：清
体裁：古风

读书先望气，谢九癯而温。平生爱太传，匪徒以其孙。翰林两抗疏，志欲窥大源。春华不自赏，壮岁求其根。谁谓寻求迟，迈越柂与藩。造物吝君老，一邱埋兰荪。
二哀诗·其二
作者：龚自珍
朝代：清
体裁：古风

读书先审器，陈君虚且深。荣名知自鄙，闻道以自任。闻道岂独难，信道千黄金。遂使山川外，某某盈君襟。幸哉有典则，惜哉未酣沈。手墨浩盈把，甄蒐难为心。
京师春尽夕大雨书怀晓起柬比邻李太守吴舍人
作者：龚自珍
朝代：清
体裁：古风

春风漫漫春浩浩，生人死人满春抱。死者周秦汉晋才几时，生者长吟窈窕天之涯。闭门三日欲肠断，山桃海棠落皆半，东皇漓然下春霰。西邻舍人既有怊怅词，对门太守禅定亦恼乱。太守置酒当春空，舍人言愁愁转工。三人文章乃各异，心灵恻怆将毋同。文章之事蔑须有，心灵之事益负负。蟠天际地能几时，万恨沈霾向谁咎。归来春霰欲成雨，春城万家化洲渚。山妻贻我珊胡枝，劝读骚经二十五。不惜珊胡碎，长吟未免心肝苦。不如复饮求醁醽，人饮获醉我获醒。𨔁然万载难酩酊，一灯幌幌摇春屏。四更急雨何曾停，恍如波涛卧洞庭。嗟哉此灯此雨不可负，披衣起注阴符经。
人月圆
作者：龚自珍
朝代：清

绿珠不爱珊瑚树，情愿故侯家。青门何有，几堆竹素，二顷梅花。急得料理，成都贳酒，阳羡栽茶。甘心费尽，三生慧业，万古才华。
人草稿
作者：龚自珍
朝代：清
体裁：古风

陶师师娲皇，抟土戏为人。或则头帖帖，或则头頵頵。丹黄粉墨之，衣裳百千身。因念造物者，岂无属稿辰。兹大伪未具，娲也知艰辛。磅礴匠心半，斓斑土花春。剧场不见收，我固怜其真。谥曰人草藁，礼之用上宾。
以奇异金石文字拓本十九种寄秦编修扬州而媵以诗
作者：龚自珍
朝代：清
体裁：古风

异人延年无异方，能使寸田生异香。食古欲醉醉欲狂，娱魂快意宜文章。以代参朮百倍强，秦君耄矣癖弗荒，何以明我长毋忘。我拓古文璆琳琅，熏以桂椒袭以缃。楮精墨匀周豪芒，愿君自发君古阳。获燕三喙芝三英，慈鬟箸录客亦商。客其谁欤有郑堂，同声念我北斗傍。桂树珑玲白昼长，园亭清夏卮酒黄。如作器者言词良，长生长乐乐未央。
伪鼎行
作者：龚自珍
朝代：清
体裁：古风

皇帝七载，青龙丽于丁。招摇西指，爰有伪鼎爆裂而砰。孺子啜泣相告，隶妾骇惊。龚子走视，碎如琉璃一何脆且轻。离疥癞，百丑千怪如野干形。厥怒虎，虎不鸣如有声。然而无有头目，卓午不受日，当夜不受月与星。徒取云雷傅汝，败桼朽壤，将以盗膻腥。内有饕餮之馋腹，外假浑沌，自晦逃天刑。四凶居其二，帝世何称。主人之仁，不汝埋榛荆。俾登华堂函牛羊垂四十载，左揖棽钟右与镬并。主人不厌斁汝，汝宜自憎。福极而碎，碎如琉璃脆且轻。东家有饮器，昨堕地碎声嘤嘤。西家有屠狗㼜，今日亦堕地不可以盛。千年决无土花蚀，万年吊古之泪无由生。吁，宝鼎而碎则可惜，斯鼎而碎兮于何取荣名，请诹龚子伪鼎行。
偶感
作者：龚自珍
朝代：清

昆山寂寂弇山寒，玉佩琼琚过眼看。一事飞腾羡前辈，升平时世读书官。
元日书怀
作者：龚自珍
朝代：清
体裁：古风

癸秋以前为一天，癸秋以后为一天。天亦无母之日月，地亦无母之山川。孰嬴孰绌孰付予，如奔如雷如流泉。从慈若到岁七十，是别慈亲卅九年。
冬日小病寄家书作
作者：龚自珍
朝代：清
体裁：古风

黄日半窗煖，人声四面希。饧箫咽穷巷，沈沈止复吹。小时闻此声，心神辄为痴。慈母知我病，手以棉覆之。夜梦犹呻寒，投于母中怀。行年迨壮盛，此病恒相随。饮我慈母恩，虽壮同儿时。今年远离别，独坐天之涯。神理日不足，襌悦讵可期。沈沈复悄悄，拥衾思投谁。
减兰
作者：龚自珍
朝代：清

人天无据。被侬留得香魂住。如梦如烟。枝上花开又十年。十年千里。风痕雨点斓斑里。莫怪怜他。身世依然是落花。
减兰
作者：龚自珍
朝代：清

鲚鱼桥下。片片桃花春已谢。不怨桥长。行近伊家土亦香。茶瓯香炷。多谢小鬟传好语。昨夜罗帏。银烛花明蟢子飞。
减兰·輠畔孲
作者：龚自珍
朝代：清

栏干斜倚。碧琉璃样轻花缀。惨绿模糊。瑟瑟凉痕欲晕初。秋期此度。秋星淡到无寻处。宿露休搓。恐是天孙别泪多。
减兰·輠畔孲
作者：龚自珍
朝代：清
体裁：词

阑干斜倚。碧琉璃样轻花缀。惨绿模糊。瑟瑟凉痕欲晕初。秋期此度。秋星澹到无寻处。宿露休搓。恐是天孙别泪多。
减字木兰花·偶检丛纸中
作者：龚自珍
朝代：清
体裁：词

人天无据，被侬留得香魂住。如梦如烟，枝上花开又十年！
十年千里，风痕雨点斓斑里。莫怪怜他，身世依然是落花。
减字木兰花·偶检丛纸中
作者：龚自珍
朝代：清

偶检丛纸中，得花瓣一包，纸背细书辛幼安“更能消几番风雨”一阕，乃是京师悯忠寺海棠花，戊辰暮春所戏为也，泫然得句。人天无据，被侬留得香魂住。如梦如烟，枝上花开又十年！十年千里，风痕雨点斓斑里。莫怪怜他，身世依然是落花。
凤凰台上忆吹箫
作者：龚自珍
朝代：清

白昼高眠，清琴慵理，闲官道力初成。任东华人笑，大隐狂名。侥幸词流云集，许陪坐、裙屐纵横。看花去，哀歌弦罢，策蹇春城。连旬。朝回醉也，纵病后伤多，酒又沾唇。对杜陵句里，万点愁人。惹使鲁阳戈在，挽红日、重作青春。江才尽，抽思骋妍，甘避诸宾。
凤栖梧
作者：龚自珍
朝代：清

谁边庭院谁边宅。往事谁边，空际层层叠。坐暖一方屏底月。背人蜡影幢幢灭。万种温黁何用觅。枕上逃禅，遣却心头忆。禅战愁心无气力。自家料理回肠直。
別黃蓉石比部玉階
作者：龚自珍
朝代：清

不是逢人苦譽君，亦狂亦俠亦溫文。照人膽似秦時月，送我情如嶺上雲。
十月廿夜大风不寐起而书怀
作者：龚自珍
朝代：清
体裁：古风

西山风伯骄不仁，虓如醉虎驰如轮。排关绝塞忽大至，一夕炭价高千缗。城南有客夜兀兀，不风尚且凄心神。家书前夕至，忆我人海之一鳞。此时慈母拥灯坐，姑倡妇和双劳人。寒鼓四下梦我至，谓我久不同艰辛。书中隐约不尽道，惚恍悬揣如闻呻。我方九流百氏谭宴罢，酒醒炯炯神明真。贵人一夕下飞语，绝似风伯骄无垠。平生进退两颠簸，诘屈内讼知缘因。侧身天地本孤绝，矧乃气悍心肝淳。欹斜谑浪震四坐，即此难免群公瞋。名高谤作勿自例，愿以自讼上慰平生亲。纵有噫气自填咽，敢学大块舒轮囷。起书此语灯燄死，狸奴瑟缩偎帱茵。安得眼前可归竟归矣，风酥雨腻江南春。
午梦初觉怅然诗成
作者：龚自珍
朝代：清
体裁：七言绝句

不似怀人不似禅，梦回清泪一潸然。瓶花帖妥炉香定，觅我童心廿六年。
卖花声
作者：龚自珍
朝代：清

我住秣陵西。西鸟秋啼。也无墨客对挥犀。何处寻秋何处醉，小妹青溪。寒菜两三畦。花不成畦。折归灯下伴凄迷。忽忆青门人缟袂，淡墨曾题。
卖花声·紫菊有近似墨菊者
作者：龚自珍
朝代：清

谁砑九秋光。玉女玄霜。胭脂队里铁为肠。闻道豪家开夜宴，肯唤秋娘。秋味黯然长。不要秾香。纸屏六幅绘湘江。影忒似花花似影，小费评量。
卖花声·舟过白门有纪
作者：龚自珍
朝代：清

帆饱秣陵烟。回首依然。红墙西去小长干。好个当垆人十五，春满垆边。如此六朝山。消此鸦鬟。雨花云叶太阑珊。百里江声流梦去，重到何年。
卖花声·舟过白门有纪
作者：龚自珍
朝代：清
体裁：词

帆饱秣陵烟。回首依然。红墙西去小长干。好个当炉人十五，春满炉边。如此六朝山。消此鸦鬟。雨花云叶太阑珊。百里江声流梦去，重到何年。
南乡子
作者：龚自珍
朝代：清

相见便情长。只有琅琊大道王。三百年来文物感，苍茫。身到亭亭九友旁。梅雨好凄凉。黦我丹青一扇香。袖里珍擎怀里握，收藏。合配君家赋九行。
南歌子
作者：龚自珍
朝代：清

香雾漫空湿，珠帘窣地横。云围月拥见卿卿。受尽轻怜痛惜不分明。红泪弹前恨，心香警旧盟。瑶华密帐絮三生，怊怅五更风急断魂惊。
南歌子·自题近词卷尾
作者：龚自珍
朝代：清

灵鹊飞秋夕，香车驾暮烟。针儿七个尽情穿。略费玲珑七孔藕心钱。床上宜施宝，琴中替辨弦。七襄报我定何年。且喜南楼好梦七分圆。
南浦
作者：龚自珍
朝代：清

羌笛落花天，办香鞯两两，愁人归去。连夜梦魂飞，飞不到、天堑东头烟树。空邮古戍，一灯败壁然诗句。不信黄尘消不尽，摘粉搓脂情绪。登车切莫回头，怕回头还见，高城尺五。城里正端阳，香车过、多少青红儿女。吟情太苦。归来未算年华误。一剑还君君莫问，换了江关词赋。
卜算子
作者：龚自珍
朝代：清

曾在曲栏干，瞥见纱裙傍。花影濛松细步回，月底帘钩上。重到曲栏干，记起人模样。万劫千生再见难，小影心头葬。
卜算子
作者：龚自珍
朝代：清
体裁：词

曾在曲阑干，瞥见纱裙傍。花影濛松细步回，月底帘钩上。重到曲阑干，记起人模样。万劫千生再见难，小影心头葬。
卜算子
作者：龚自珍
朝代：清

江上有高楼，可似湖楼迥。楼外文波曲曲通，不驻惊鸿影。蘋叶弄斜晖，兰蕊雕明镜。剪尽秋花漠漠寒，人卧江南病。
卜算子·頠独立士女
作者：龚自珍
朝代：清

拜起月初三，月比眉儿瘦。不遣红灯照画廊，缥缈临风袖。庭院似清湘，人是湘灵否。谁写长天秋思图，熨得栏干透。
又书一首
作者：龚自珍
朝代：清
体裁：五言绝句

卷中觌幽女，悄坐憺妆束。岂无红泪痕，掩面面如玉。
又忏心一首
作者：龚自珍
朝代：清
体裁：七言律诗

佛言劫火遇皆销，何物千年怒若潮。经济文章磨白昼，幽光狂慧复中宵。来何汹涌须挥剑，去尚缠绵可付箫。心药心灵总心病，寓言决欲就灯烧。
反祈招
作者：龚自珍
朝代：清
体裁：古风

舂之厓，白云满家，褰其异华。何山不可死，使我东徂。舂之麓，白云盈谷，褰其异玉。何山不可死，使我东复。
发洞庭，舟中怀钮非石树玉、叶青原昶
作者：龚自珍
朝代：清

西山春昼别，两袖落梅风。不见小龙渚，尚闻隔渚钟。樽前荇叶白，舵尾茶华红。仙境杳然杳，酸吟雨一篷。
台城路
作者：龚自珍
朝代：清

吴棉已把桃笙换，流光最惊羁旅。蜡屐寻山，黄泥封酒，小有逢迎今雨。怀沙辍赋。梦不到南州，邓林夸父。且逐寒潮，金阊一角饯秋去。觉来谁与相遇。有卷中姚合，楼上孙楚。催我归舟，鸳鸯牒紧，莫恋闲鸥野鹭。青溪粥鼓。道来岁重寻，须携箫侣。多谢词仙，低回吟冶句。
台城路
作者：龚自珍
朝代：清

城西一角临官柳，阴阴画楼低护。冶叶倡条，年年见惯，露里风中无数。谁家怨女。有一种工愁，天然眉妩。红烛欢场，惺忪敛袖正无语。相逢纵教迟暮。者春潮别馆，牢记迎汝。我亦频年，弹琴说剑，憔悴江东风雨。烦卿低诉。怕女伴回眸，晓人心绪。归去啼痕，夜灯瞧见否。
台城路
作者：龚自珍
朝代：清

山陬法物千年在，牧儿扣之声死。谁信当年，楗棰一发，吼撤山河大地。幽光灵气。肯伺候梳妆，景阳宫里。怕阅兴亡，何如移向草间置。漫漫评尽古今，便汉家长乐，难寄身世。也称人间，帝王宫殿，也称斜阳萧寺。鲸鱼逝矣。竟一卧东南，万牛难起。笑煞铜仙，泪痕辞灞水。
台城路·送姚怡云之江南
作者：龚自珍
朝代：清

平生未信江南好，输君者番归去。明月扬州，古来英丽，端合仙才人在。俊游目许。有载酒词场，吹箫仙侣。艳想秾愁，一齐翻入四红谱。西风吟绪正苦。又牵情冶柳，离恨千缕。瘦砚敲霜，古笺啼月，真个销凝无主。相思怨汝。教独自凭楼，冷吟谁语。一掬芙蓉，送君肠断句。